Πίνακας  του  ΑπιΙτε  Μϋϊχοη 


ΣΥΝΕΧΕΙΑ  ΣΤΗ  ΣΕΛ.  2 

Ξανακοιτάζοντας  την 
Τουρκοκυπριακή  Εξέγερση 


Η  Τουρκοκυπριακή  Εξέγερση  κι  Εμείς 

Καθώς  ανεβαίνουν  οι  πολιτικοί  τόνοι,  ηλεκτοίέεται  ποοεκλονικά  η  αταόσωαιοα 


Του  Νίκου 
Τριμικλινιώτη 


Σ’  αυτό  κλίμα  είναι  αναγκαίο  να  σταματήσου¬ 
με  λίγο  και  να  κοιτάξουμε  λίγο  την  πρόσφα¬ 
τη  ιστορία  μας.  Με  τα  όσα  έγιναν  μετά  το 
δημοψήφισμα  αποτελούν  αντικείμενο  των 
εκλογών,  γι’  αυτό  δεν  θα  σχολιάσουμε.  Τα 
αμέσως  προηγούμενα  όμως  αξίζει  να  θυμηθούμε. 
Μέχρι  την  μέρα  του  δημοψηφίσματος,  ο  νέος  αιώ¬ 
νας  έμελλε  να  μείνει  στην  ιστορία  μας  σαν  η  στιγμή 
των  Τουρκοκυπρίων.  Εδώ  η  λέξη  “στιγμή”  έχει  την 
έννοια  της  πολιτικής  και  κοινωνικής  κατάστασης  που 
διαρκεί  λόγω  του  ειδικού  βάρους  που  κατέχει.  Υπερ¬ 


βαίνει  τη  χρονικότητά  της  γιατί  ακριβώς  επιταχύνει 
και  αλλάζει  το  ρου  της  ιστορίας  προς  κατευθύνσεις 
που  πολλές  φορές  δεν  αναμένονται. 

Ασφαλώς,  είμαστε  πολύ  κοντά  για  να  μιλήσουμε 
ιστορικά  με  αυστηρούς  “επιστημονικούς”  όρους 
μιας  απόστασης  ασφαλείας  για  αντικειμενικότητα 
και  αποστασιοποιημένη  εγκυρότητα.  Ίσως  όμως  αυ¬ 
τή  η  σχετική  μας  “αδυναμία”  μπορεί  να  μετατραπεί 
σε  δύναμη  για  τους  πολίτες  που  θέλουμε  να  επε¬ 
νεργήσουμε  στην  πορεία  της  Ιστορίας,  αν  αρχίσου¬ 
με  να  λειτουργούμε  ως  “ιστορικοί  των  καιρών  μας”, 


όπως  έλεγε  ο  ιστορικός  Επε  Ηοόεόδννιη. 

Μπορούμε  λοιπόν  σήμερα,  το  2007,  να  ρίξουμε 
μια  καινούρια  ματιά  στα  πρόσφατα  γεγονότα,  επι¬ 
χειρώντας  επαναξιολόγηση  της  τ/κυπριακής  εξέ¬ 
γερσης;  Τι  ακριβώς  συνέβηκε,  πώς  και  πάνω  απ’  όλα 
γιατί;  Πόσο  αυθόρμητη  ήταν  η  δράση  τους;  Σε  ποιο 
βαθμό  ήταν  οι  ίδιοι  οι  Τ/κύπριοι  και  οι  μαζικές  τους 
οργανώσεις  που  καθόρισαν  την  έκταση  και  την  πο¬ 
λιτική  ατζέντα  ή  ξένα  κέντρα  (Άγκυρα,  ΕΕ,  Βρετανία 

ΠΕΡΙΠΕΤΕΙΕΣ  ΙΔΕΩΝ 


Περιεχόμενα 


Επιμέλεια  Ύλης:  Νίκος  Τριμικλινιώτης 

ηίεο5ΐππι@Ιθ£θ5.ογ.ηεΙ 


1.  Εΰΐίοπαΐ 

Η  Τουρκοκυπριακή  Εξέγερση  κι  Εμείς 

2.  θέμος  Αημητρίου  &  Σωτήρης  Βλάχος 

Η  Προδομένη  Εξέγερση 

3.  Ιωσήφ  Παγιάτας _ 

Η  Εξέγερση  των  Τουρκοκυπρίων :  Μια  χαμένη  ευκαιρία  για 
ουσιαστική  επαναπροσέγγιση  και  όχι  μόνο ... 


4.  Τάκης  Χατξηδημητρίου 

Το  ερώτημα  της  ιστορίας  και  των  καιρών:  Για  την  “Προδομένη 
Εξέγερση” 

5.  ΚωστήςΑχνιώτης 

Το  ξεσήκωμα  των  Τουρκοκυπρίων 

6.  Νίκος  Τριμικλινιώτης 

Οι  τελευταίες  λέξεις  του  Οζγκέρ 


ΣΥΝΕΧΕΙΑ  ΑΠΟ  ΤΗ  ΣΕΛ.  1 

και  ΗΠΑ);  Ποια  η  σημασία  των  κινητοποιή¬ 
σεων  εκείνων  για  το  τι  ακολούθησε  και  ποι¬ 
ες  οι  μακροπρόθεσμες  επιπτώσεις  για  την 
ιστορία;  Γιατί  αντιμετωπίστηκε  με  τόση  αμη¬ 
χανία,  μέχρι  και  καχυποψία  από  πολλούς 
Ε/κυπρίους;  Τι  μας  λέει  τούτο  για  τις  σχέ¬ 
σεις  μας  τους  Τ/κύπριους  συμπατριώτες  μας; 
Μπορούμε  σήμερα  να  κάνουμε  μια  αξιολό¬ 
γηση  εκ  νέου  και  να  αντλήσουμε  κάποια  μα¬ 
θήματα  από  τότε; 

Οι  απαντήσεις  θα  πάρουν  χρόνο  -  χρόνο 
που  ίσως  να  μην  έχουμε. 

Το  παρόν  τεύχος  απλά  σκοπεύει  να  προ¬ 
βληματίσει  για  την  πολύ  πρόσφατη  ιστορία 
στην  χώρα  μας:  σ’  αυτή  διαφαίνονται  ανά¬ 
γλυφα  διαστάσεις  και  προοπτικές  για  υπέρ¬ 
βαση  της  βαθιάς  πολιτικής  τομής  της  κοι¬ 
νωνίας  μας  κι  ας  πέρασε  μύριες  φάσεις  τα  τε¬ 
λευταία  50  χρόνια.  Αφορμή  γι’  αυτή  την  ενα¬ 
σχόληση  έδωσε  η  πρόσφατη  έκδοση  του  βι¬ 
βλίου  “Η  Προδομένη  Εξέγερση”,  από  το 
οποίο  έχουμε  απόσπασμα  κι  ένα  σχόλιο  για 
το  βιβλίο  από  τον  μαχόμενο  πολιτικό-πολίτη, 
Τάκη  Χατζηδημητρίου.  Αποτελεί  το  πρώτο 
ε/κυπριακό  βιβλίο  που  έχει  σαν  επίκεντρο  τις 
τ/κυπριακές  κινητοποιήσεις  και  βασίζεται  σε 
μαρτυρίες  από  τους  πρωταγωνιστές,  τους 
Τ/κύπριους  συνδικαλιστές  που  ήταν  η  ψυχή 
της  οργάνωσης.  Το  μόνο  άλλο  βιβλίο  στα  ελ¬ 
ληνικά  για  τις  τ/κυπριακές  κινητοποιήσεις  εί¬ 
ναι  ο  “Τουρκικός  εκσυγχρονισμός  -  Ισλάμ 
και  Τουρκοκύπριοι  στη  δαιδαλώδη  διαδρο¬ 
μή  του  κεμαλισμού”,  (Αθήνα:  Βιβλιόραμα, 
2004),  της  Σίας  Αναγνωστοπούλου.  Είναι  ση¬ 
μαντικό  ότι  το  τελευταίο  διάστημα  ανα¬ 
πτύσσεται  επιτέλους  ενδιαφέρον  για  μια  πιο 
γόνιμη  και  κριτική  ματιά  στο  παρελθόν  και 
στις  εξελίξεις  στην  τ/κυπριακή  κοινότητα  σε 
βιβλία  που  κυκλοφόρησαν  πρόσφατα. 

Οι  Ιωσήφ  Παγιάτας  και  ο  Κωστής  Αχνιώτης 


με  τις  παρεμβάσεις  τους  φωτίζουν  πτυχές 
μιας  συζήτησης  που  δεν  έγινε  μέχρι  τώρα. 

Η  σημασία  της  τουρκοκυπριακής  εξέγερ¬ 
σης  φαίνεται  να  αγνοείται,  ή  τουλάχιστον  να 
υποβαθμίζεται,  ή  ν’  απεικονίζεται  σαν  κα¬ 
λοστημένο  θέατρο  της  Άγκυρας  και  των  ξέ¬ 
νων.  Αυτή  την  εικόνα  καλούμαστε  να  αμφι¬ 
σβητήσουμε,  έστω  κι  αν  υπήρξε  εμπλοκή 
από  τον  Ερντογάν,  την  ΕΕ  και  τις  ΗΠΑ  να 
εγκαταλείψουν  τον  Ντενκτάς  και  ό,τι  αυτός 
αντιπροσώπευε. 

Υπάρχουν  τρεις  τουλάχιστον  διαστάσεις 
αυτής  της  υποτίμησης  ή  διαστρέβλωσης  της 


σημασίας  της  κορυφαίας  στιγμής  για  τους 
Τ/κυπρίους  και  κατ’  επέκταση  για  όλους  τους 
Κυπρίους  ανεξαρτήτως  εθνοτικής  καταγωγής 
ή  θρησκείας. 

Πρώτο,  υπάρχει  δυστοκία  και  άρνηση  να 
αναγνωριστεί  οποιαδήποτε  αυτόνομη  κι  αυ¬ 
θεντική  βούληση  των  Τουρκοκυπρίων  που 
προφανώς  πηγάζει  από  καχυποψία  ή  φόβο 
ότι  υπονοεί  νομιμοποίηση  της  εθνικιστικής- 
διχοτομικής  πολιτικής.  Οι  Τ/κύπριοι  απεικο¬ 
νίζονται  είτε  ως  άβουλα  θύματα,  είτε  ως 
απλά  υποχείρια  του  δίδυμου  “Ντενκτάς- 
Άγκυρας”.  Τώρα  που  έφυγε  ο  ϋεπΙ<ΐ35  εφευ¬ 


ρίσκουμε  νέους  “Ντενκτάς”  -  ο  Ταλάτ  τώρα 
θεωρείται  από  τους  διάφορους  προπαγαν¬ 
διστικούς  μηχανισμούς  και  “θεωρητικούς” 
ο  “άλλος  Ντενκτάς”.  Οι  Καβαφικοί  στίχοι 
μετουσιώνονται  σε  πραγματικότητες  -  αλή¬ 
θεια  τι  θα  κάνουμε  χωρίς  βαρβάρους; 

Δεύτερο,  φαίνονται  να  επικρατούν  μηχα¬ 
νιστικές  αντιλήψεις  γύρω  από  το  ρόλο  του 
κράτους,  του  καθεστώτος  στην  “ΤΔΒΚ’  και 
δεν  λαμβάνονται  υπόψη  ούτε  οι  ενδογενείς 
και  εξωγενείς  αλλαγές  και  επιδράσεις  και  πε¬ 
ρίπλοκες  σχέσεις  μεταξύ  τους.  Ούτε  η  σχετική 
αυτονομία  της  πολιτικής  και  ιδεολογίας  ανα¬ 
γνωρίζεται,  ακόμα  και  σε  συνθήκες  ενός  κο¬ 
σμικού  αυταρχικού  κράτους,  αυτού  που  ο 
Ρθγοζ  Αήηπδό  ονόμασε  “στρατιωτική  κοινω¬ 
νία”  ή  “στρατιωτική  δημοκρατία”  κατά  την 
Αναγνωστοπούλου,  όπως  είναι  η  Τουρκία. 

Τρίτο,  υποτιμάται  ο  ρόλος  των  κοινωνι¬ 
κών  κινημάτων,  των  συνδικάτων  και  των 
λαϊκών  μαζών:  είναι  πράγματι  απορίας  άξιον 
πώς  υποβαθμίζονται  50,000  άτομα  που  τρά¬ 
νταξαν  την  Κύπρο  με  κινητοποιήσεις. 

Το  αποτέλεσμα  η  ιστορία  από  σύνθετη, 
πολλαπλή  και  πολυπρισματική  επιστήμη  που 
επιχειρεί  να  καταγράψει  μια  πολυδιάστατη 
πραγματικότητα  μετατρέπεται  σε  κουκλοθέ¬ 
ατρο  “μεγάλων  ανδρών”  που  κατευθύνουν 
άβουλα  όντα.  Μια  μικρή  διορθωτική  κίνη¬ 
ση  επιχειρεί  το  παρόν  τεύχος.  Όπως  τόσο 
άμεσα  τίθεται  από  τον  κ.  Παγιάτα,  δεν  υπάρ¬ 
χει  “τίποτε  σημαντικότερο  και  πιο  επείγον 
από  την  ανάγκη  επανένωσης  της  χώρας  μας” 
κι  αυτό  απαιτεί  όπως  ξανασκεφτούμε  την 
ιστορία  μας  -  να  επανεκτιμήσουμε  τη  συ¬ 
νεργασία  μας  με  του  Τ/κυπρίους  συμπα¬ 
τριώτες  στη  βάση  της  ισότητας  και  της  από 
κοινού  διαμόρφωσης  της  Ιστορίας  μας.  Γ ια- 
τί  η  Ιστορία  μας  διαχέεται  στο  παρόν  και  το 
μέλλον. 

Το  τεύχος  κλείνει  με  δυο  λόγια  για  τον 
Οζ§θγ  Οζ§υτ,  καθώς  συμπληρώνονται  δύο 
χρόνια  απουσίας  του. 


ΠΟΛΙΤΗΣ  ΤΗΣ  ΚΥΡΙΑΚΗΣ  ···  25  ΝΟΕΜΒΡΙΟΥ  2007 


45 


ΠΕΡΙΠΕΤΕΙΕΣ  ΙΔΕΩΝ 


Η  Προδομένη  Εξέγερση 


Των  Θ.  Δημητρίου  και  Σ.  Βλάχου 


Μια  Αλλιώτικη  Επανάσταση 

Πίσω  από  τα  φανταχτερά  γεγονότα,  τους 
σκοτωμούς  και  τους  μεγάλους  ηγέτες  κρύ¬ 
βεται  μια  πραγματικότητα  που  αν  και  πολύ 
λίγο  εμφανίζεται  στα  βιβλία  της  ιστορίας  και 
τη  λαϊκή  μνήμη,  είναι  σχεδόν  πάντα  ο  κα¬ 
θοριστικός  παράγοντας  που  κινεί  την  ιστο¬ 
ρία,  είναι  η  απαραίτητη  βάση  πάνω  στην 
οποία  στηρίζονται  οι  ηγέτες  για  να  γκρεμί¬ 
σουν  τις  υπάρχουσες  δομές  εξουσίας  και  να 
χτίσουν  μια  νέα  νομιμότητα.  Αυτή  η  πραγ¬ 
ματικότητα  είναι  οι  κινητοποιημένες  μάζες. 
Είναι  αυτές  που  έχουν  τη  δύναμη  να  αφαι- 
ρέσουν  από  την  κρατική  εξουσία  το  δικαί¬ 
ωμα  να  τις  εκπροσωπεί,  είναι  αυτές  που  νο¬ 
μιμοποιούν  μια  νέα  τάξη  πραγμάτων.  Χωρίς 
αυτές,  η  βίαιη  κατάληψη  της  εξουσίας  δεν 
είναι  τίποτε  άλλο  από  ένα  πραξικόπημα,  δεν 
είναι  τίποτε  άλλο  από  μια  εναλλαγή  κατα- 
πιεστών. 

Η  εξέγερση  των  Τουρκοκυπρίων  χτίστηκε 
σχεδόν  αποκλειστικά  σ’  αυτές  τις  δυνάμεις 
της  αριστερός.  Δυνάμεις  που  για  χρόνια 
έδωσαν  μάχες  ενάντια  στην  καταπίεση  και 
το  σωβινισμό,  δυνάμεις  που  έμαθαν  να  αγω¬ 
νίζονται  και  να  αντέχουν.  Δυνάμεις  που  δο¬ 
κίμασαν  το  δρόμο  της  σύγκρουσης  με  το 
καθεστώς  αλλά  και  το  δρόμο  της  συνεργα¬ 
σίας  μαζί  του  μέσα  από  κοινοβουλευτικές 
διαδικασίες  και  κυβερνήσεις  συνασπισμού. 
Δυνάμεις  που  μέσα  από  σκληρή  δουλειά, 
λάθη  και  δεκάδες  ηγετικές  φυσιογνωμίες 
μπόρεσαν  να  συνδεθούν  με  τις  μάζες  και  να 
προχωρήσουν  στις  μεγαλειώδεις  κινητοποι¬ 
ήσεις  του  χειμώνα  του  2003.  Ίσως  η  μεγα¬ 
λύτερη  εμπειρία  μας  στο  γράψιμο  αυτού  του 
βιβλίου  ήταν  όταν  παρακολουθήσαμε  το  ξε¬ 
δίπλωμα  αυτής  της  σύνδεσης,  όταν  σταθή¬ 
καμε  με  δέος  μπροστά  στη  δουλειά  εκατο¬ 
ντάδων  στελεχών  των  συνδικάτων  και  των 
κομμάτων  της  αριστερός  που  με  αξιοθαύ¬ 
μαστη  πειθαρχία  και  αποφασιστικότητα  ορ¬ 
γάνωσαν  την  άμορφη  μάζα  σε  μια  οργανω¬ 
μένη  δύναμη  κρούσης  που  μπόρεσε  να  τα 
βάλει  με  τον  Ντενκτάς  -  και  να  κερδίσει. 
Ίσως  να  είναι  μόνο  μικρή  η  υπερβολή  αν 
πούμε  πως  η  αφήγηση  αυτής  της  προσπά¬ 
θειας  αποτελεί  ένα  “εγχειρίδιο  της  εξέγερ¬ 
σης”,  ένα  διορθωτικό  οδηγό  για  επίδοξους 
επαναστάτες  που  τόσο  έχουν  παρεξηγήσει 
το  τι  είναι  επανάσταση,  αυτούς  που  ονει¬ 
ρεύονται  να  τα  βάλουν  με  την  εξουσία  με 
κοκτέιλ  μολότοφ  και  λαθραία  καλάσνικοφ. 

Πίσω  από  τα  συνθήματα  η  εξέγερση  ήταν 
βαθιά  ταξική.  Ήταν  η  εργατική  τάξη  που 
οργάνωνε  και  καθοδηγούσε  κάθε  κίνηση. 
Ήταν  οι  ηγέτες  της  εργατικής  τάξης  που 
έγραφαν  και  εκφωνούσαν  τους  λόγους  στις 
συγκεντρώσεις  και  τα  συλλαλητήρια.  Ήταν 
τα  εργατικά  συνδικάτα  που  αποτέλεσαν  τη 
ραχοκοκαλιά  της  πλατφόρμας  Αυτή  η  Χώρα 
Είναι  Δική  μας.  Η  “ηγετική  θέση  της  εργα¬ 
τικής  τάξης”,  που  οι  σταλινικοί  και  οι  τυ¬ 
πολάτρες  μεταφράζουν  σε  καπέλωμα  του 
κινήματος  από  τα  κόμματά  τους,  ήταν,  την 
ώρα  της  εξέγερσης,  μια  φυσιολογική  πραγ¬ 
ματικότητα,  μια  πραγματικότητα  που  έβγαι¬ 
νε  μέσα  από  την  ίδια  τη  λογική  των  γεγονό¬ 
των  χωρίς  καμιά  ανάγκη  επιβολής  ή  θεω¬ 
ρητικής  δικαιολόγησης. 

Η  κορυφαία  στιγμή  της  εξέγερσης  ήταν 
ασφαλώς  το  συλλαλητήριο  του  Φεβράρη 
του  2003.  Ογδόντα  χιλιάδες  κόσμος,  από 
ένα  πληθυσμό  που  δεν  ξεπερνά  τις  εκατόν 
εξήντα  χιλιάδες,  μαζεύτηκαν  στην  πλατεία 
Ινονού  για  να  διαδηλώσουν  υπέρ  της  ειρή¬ 


νης  και  της  λύσης  του  Κυπριακού.  Ποτέ 
προηγουμένως  η  τουρκοκυπριακή  κοινότη¬ 
τα  δεν  γνώρισε  τέτοια  συγκέντρωση  είτε  σε 
αριθμούς  είτε  σε  πάθος  και  αγωνιστικότη¬ 
τα.  Ένας  ολόκληρος  λαός  βρισκόταν  στους 
δρόμους  για  να  αποκηρύξει  μισό  αιώνα  κα¬ 
ταπίεσης,  μισό  αιώνα  δεινών.  Εκείνη  τη 
στιγμή  τίποτε  δεν  μπορούσε  να  σταθεί  εμπό¬ 
διο  στη  θέλησή  του,  τίποτε  δεν  τόλμησε  να 
εναντιωθεί  στην  κίνησή  του. 

Είναι  δελεαστικό  να  κάμει  κανείς  υποθέ¬ 
σεις  για  το  τι  μπορούσε  να  συμβεί  αν  αυτή 
η  ανθρωποθάλασσα  συνδυαζόταν  με  πιο 
τολμηρές  αποφάσεις  από  τους  ηγέτες  της 
αριστερός.  Για  το  τι  μπορούσε  να  συμβεί 
αν  τα  ελληνοκυπριακά  κόμματα  της  αριστε¬ 
ρός  καλούσαν  ένα  παράλληλο  συλλαλητή¬ 
ριο  για  την  ειρήνη  στη  δική  τους  πλευρά  του 
συρματοπλέγματος,  αν  τα  δυο  συλλαλητή¬ 
ρια  αψηφούσαν  την  ανόητη  “νομιμότητα” 
του  βίαιου  διαχωρισμού  και  επέβαλλαν  την 
κατάργηση  της  διχοτόμησης,  την  επανένω¬ 
ση  του  νησιού  σε  μια  μόνο  κίνηση.  Κι  αν 
δεν  θέλει  κανείς  να  κάμει  πολλές  υποθέσεις, 
είναι  ανοικτό  το  τι  μπορούσε  να  συμβεί  αν  οι 
ίδιοι  οι  ηγέτες  του  συλλαλητηρίου  ενθάρ- 
ρυναν  έστω  και  λίγο  την  απαίτηση  του  κό¬ 
σμου  για  παραίτηση  του  Ντενκτάς,  αν  κα¬ 
θοδηγούσαν  τον  κόσμο  να  σπάσει  τα  οδο¬ 
φράγματα  και  να  επιβάλει  τη  δική  του  άπο¬ 
ψη  για  τη  λύση. 

Όμως  αυτά  δεν  έμελλε  να  δοκιμαστούν 
στην  πράξη.  Οι  Ελληνοκύπριοι  ηγέτες  της 
Αριστερός  όχι  μόνο  δεν  είχαν  στο  νου  να 
βοηθήσουν  την  τουρκοκυπριακή  εξέγερση, 
ήταν  τρομοκρατημένοι  μπροστά  στο  τι  συ- 
νέβαινε.  Η  κατάρρευση  της  λαϊκής  υπο¬ 
στήριξης  προς  τον  Ντενκτάς  υπέσκαπτε  τη 
δική  τους  πολιτική  της  “εθνικής  ενότητας” 
και  της  συνεργασίας  με  τη  Δεξιά.  Έβλεπαν 


τις  επαναστατικές  διεργασίες  στην  τουρκο- 
κυπριακή  κοινότητα  σαν  απειλή  στη  δική 
τους  βολεμένη  πολιτική  ζωή,  απειλή  στην 
κυρίαρχη  θέση  τους  στο  πολιτικό  παιγνίδι 
που  τους  έφερε  να  μοιράζονται  την  εξου¬ 
σία  και  να  κατέχουν  υπουργικούς  θώκους 
που  μόλις  πριν  λίγα  χρόνια  ήταν  άπιαστο 
όνειρο  γι’  αυτούς.  Αντί  να  δουν  τους  εαυ¬ 
τούς  τους  σαν  συντρόφους  και  συμπολεμι¬ 
στές  στην  εξέγερση  με  τους  Τουρκοκύπρι¬ 
ους,  αντί  να  απλώσουν  ένα  χέρι  βοήθειας, 
προτίμησαν  να  παραμείνουν  παρατηρητές 
και  να  προβλέπουν  πως  τίποτε  δεν  μπορού¬ 
σε  ν’  αλλάξει  στην  τουρκοκυπριακή  κοινό¬ 
τητα,  πως  η  Τουρκία  και  ο  στρατός  θα  επι¬ 
βάλλονταν  και  ο  Ντενκτάς  θα  παρέμενε  αλώ¬ 
βητος  για  να  συνεχίσει  το  αδιάλλακτο  παι¬ 
γνίδι  του.  Έπαιζαν,  συνειδητά  ή  ασυνείδη¬ 
τα,  το  παιγνίδι  της  αντίδρασης,  έριχναν 
κρύο  νερό  στις  φλόγες  της  εξέγερσης.  Η  ρή¬ 
ξη  της  πλατφόρμας  Αυτή  η  Χώρα  Είναι  Δι¬ 
κή  μας  με  τον  Ντενκτάς  ήταν  ολοκληρωτική, 
κάτι  που  αντανακλούσε  την  ολοκληρωτική 
ρήξη  της  ίδιας  της  κοινωνίας  με  το  καθε¬ 
στώς.  Η  Πλατφόρμα  αποτελούσε  το  συνα¬ 
σπισμό  των  οργανωμένων  φορέων  της  ερ¬ 
γατικής  τάξης  μαζί  με  όλους  τους  αντιπολι¬ 
τευόμενους  πολιτικούς  χώρους.  Αποτελούσε 
το  όργανο  συντονισμού  της  δράσης  των  μα¬ 
ζών,  όχι  για  μια  εκλογική  νίκη  σε  κανονι¬ 
κές  περιόδους,  σε  συνθήκες  κοινοβουλευ¬ 
τικής  δημοκρατίας,  αλλά  σε  συνθήκες  δι¬ 
κτατορίας,  όπου  ο  ένας  στους  τέσσερις  κα¬ 
τοίκους  ήταν  στρατιώτης  ενός  στρατού  που 
υπήρχε  για  να  στηρίξει  το  καθεστώς  από 
εσωτερικούς  και  εξωτερικούς  εχθρούς. 
Δρώντας  σαν  αντίποδας  της  εξουσίας  Ντεν¬ 
κτάς,  τον  αντιπολιτευόταν  σε  όλα  τα  επίπε¬ 
δα,  αμφισβητώντας  την  εξουσία  του  σε  όλα 
τα  επίπεδα.  Η  Πλατφόρμα  κινητοποιού¬ 


σε  τις  μάζες  ενάντια  στο  καθεστώς,  ετοί¬ 
μαζε  την  ανατροπή  του  και  ενημέρωνε  σε 
διεθνές  επίπεδο  ότι  οι  απόψεις  που  ο  Ντεν¬ 
κτάς  εξέφραζε  στις  διαπραγματεύσεις  για 
λύση  του  Κυπριακού  δεν  ήταν  οι  απόψεις 
των  Τουρκοκυπρίων,  ότι  δεν  αντανακλού¬ 
σαν  την  θέληση  του  τουρκοκυπριακού  λαού. 
Η  Πλατφόρμα  παρουσιαζόταν  σαν  εναλλα¬ 
κτική  εξουσία,  σαν  η  πραγματική  εξουσία, 
διαπραγματευτής  και  εκπρόσωπος  των  μα¬ 
ζών  που  χάρασσαν  την  πορεία  προς  το  μέλ¬ 
λον.  Η  τουρκοκυπριακή  κοινότητα  ζούσε 
πια  κάτω  από  συνθήκες  δυαδικής  εξουσίας. 
Όσο  για  τους  Τουρκοκύπριους  ηγέτες  της 
Αριστερός,  τους  ηγέτες  της  ίδιας  της  εξέ¬ 
γερσης,  δεν  είχαν  τίποτε  να  προσφέρουν 
που  να  ανταποκρίνεται  στις  απαιτήσεις  της 
στιγμής.  Αφού  περιόρισαν  τους  στόχους 
της  εξέγερσης  στη  λύση  του  Κυπριακού  μέ¬ 
σα  από  την  αποδοχή  του  σχεδίου  Ανάν, 
βρέθηκαν  ξαφνικά  την  ώρα  της  εξέγερσης 
πίσω  από  τα  γεγονότα,  πίσω  από  τις  δια¬ 
θέσεις  και  τις  δυνατότητες  των  μαζών.  Μια 
και  δεν  έμπαινε  γι’  αυτούς  ζήτημα  εξουσίας, 
το  συλλαλητήριο  έμενε  χωρίς  αντικείμενο 
από  τη  στιγμή  που  ο  Ντενκτάς  έλεγε  όχι.  Το 
πλήθος  αυθόρμητα  φώναζε  “Ντενκτάς  πα¬ 
ραιτήσου”,  αλλά  οι  ηγέτες  των  κομμάτων 
της  Αριστερός  δεν  τόλμησαν  να  ηγηθούν 
αυτής  της  προσπάθειας  και  να  βάλουν  τέρ¬ 
μα  στην  πολύχρονη  δυναστεία  του. 

Σχέδιο  Ανάν  και  τ/κ  εξέγερση: 

Γ ιατί  δεν  είδαμε  τι  γινόταν; 

Η  νέα  τροπή  των  γεγονότων  και  η  έκρηξη 
των  τουρκοκυπριακών  μαζών  δεν  μπορούν 
να  εξηγηθούν  με  το  περιεχόμενο  του  σχεδί¬ 
ου  Ανάν.  Με  εξαίρεση  το  στοιχείο  της  επα¬ 
νένωσης  της  Κύπρου  κάτω  από  μια  ομο¬ 
σπονδιακή  διακυβέρνηση,  είναι  πολύ  αμ¬ 
φίβολο  αν  ακόμα  και  βασικές  πρόνοιες  του 
σχεδίου  είχαν  αφομοιωθεί  με  καθαρό  τρό¬ 
πο  από  τις  εξεγερμένες  μάζες.  Ο  ρόλος  που 
το  σχέδιο  Ανάν  επιτελούσε  ήταν  ένας,  αλ¬ 
λά  καθοριστικός: 

Οι  μάζες  δεν  αντιλαμβάνονται  την  πολιτι¬ 
κή  με  την  καθαρότητα  μιας  μαθηματικής 
ανάλυσης.  Η  κινητοποίηση  των  Τουρκοκυ¬ 
πρίων  έγινε  πραγματικότητα  όταν  αισθάν- 
θηκαν  πως  υπήρχε  από  τη  μια  ένα  σχέδιο 
που  μπορούσε  να  δώσει  λύση  στο  Κυπρια¬ 
κό  και  από  την  άλλη  μια  Κυβέρνηση  στην 
Τουρκία  που  δεν  θα  χρησιμοποιούσε  το 
στρατό  που  έχει  στην  Κύπρο  για  να  σταμα¬ 
τήσει  τις  κινητοποιήσεις  τους. 

Η  δυνατότητα  του  σχεδίου  να  δώσει  λύση 
στο  Κυπριακό  ήταν  αξεδιάλυτα  δεμένη  με  τη 
δυνατότητα  απαλλαγής  από  το  Ντενκτασικό 
καθεστώς.  Κάνοντας  συγκεκριμένη  και  εφι¬ 
κτή  μια  εναλλακτική  πορεία,  το  σχέδιο  Ανάν, 
σε  συνδυασμό  με  την  ευρωπαϊκή  προοπτι¬ 
κή  και  τις  αλλαγές  στην  Τουρκία,  έδινε  διέ¬ 
ξοδο  από  τα  αδιέξοδα  ενός  σαραντάχρονου 
αποκλεισμού.  Από  την  στιγμή  όμως  που  το 
Σχέδιο  αλλά  και  οι  πρωτοβουλίες  των  Ηνω¬ 
μένων  Εθνών  υιοθετούνταν  και  από  την 
Τουρκία,  το  σκηνικό  άλλαζε  ριζικά.  Η  ομο¬ 
σπονδιακή  λύση  που  ήταν  το  αντικείμενο 
αναζήτησης  από  το  1977  γινόταν  μια  υπαρ¬ 
κτή  δυνατότητα.  Τα  περιθώρια  για  επικοι- 
νωνιακά  παιγνίδια  περιορίζονταν  δραματικά 
και  η  ώρα  της  αλήθειας  πλησίαζε.. 

Η  ελληνοκυπριακή  πολιτική  ηγεσία  πιά¬ 
στηκε  εντελώς  απροετοίμαστη.  Η  γαλήνη 
με  την  οποία  στηρίζονταν  στη  στρατηγική 
τους  για  δεκαετίες  εξαφανίστηκε  εκείνες  τις 

ΣΥΝΕΧΕΙΑ  ΑΠΟ  ΤΗ  ΣΕΛ.  3 

μέρες  του  Γενάρη  του  2004.  Η  εμμονή  στον 
Διεθνή  Παράγοντα,  τον  ΟΗΕ,  τα  ψηφί¬ 
σματα  και  τις  πρωτοβουλίες  του,  από  πα¬ 
νίσχυρο  όπλο  ενάντια  στον  Ντενκτάς  και 
την  προσπάθειά  του  για  διεθνή  αναγνώρι¬ 
ση,  μετατρεπόταν  σε  παγίδα  για  τους  ίδι¬ 
ους.  Ο  πρώτος  που  εξέφρασε  τους  “κιν¬ 
δύνους”  της  νέας  αυτής  εποχής  για  το  κυ¬ 
πριακό  πρόβλημα  ήταν  ο  Βάσος  Λυσσαρί- 
δης,  ιδρυτής  του  Σοσιαλιστικού  Κόμματος 
ΕΔΕΚ,  σε  συνέντευξη  που  δημοσίευσε  ο 
Φιλελεύθερος  στις  27.1.2004  με  τίτλο  “Υπα- 
κοή  δεν  σημαίνει  αδράνεια  και  παθητική 
θεώρηση  στο  Κυπριακό”  αναφέρει: 

“...Η  δική  μας  πλευρά  για  να  αποδείξει  ότι 
η  Άγκυρα  δεν  έχει  καλές  προθέσεις,  όλο 
και  πιο  συχνά  υπερασπίζεται  το  σχέδιο  Ανάν, 
χωρίς  να  προβάλει  τις  απαιτούμενες  τρο¬ 
πολογίες.  Θα  θεωρηθεί  κατόρθωμα  η  απόρ¬ 
ριψη  Τούρκικων  τροπολογιών  και  το  σχέ¬ 
διο  Ανάν  ως  έχει  θα  θεωρηθεί  το  ζητούμε¬ 
νο...”  Αυτή  τη  νέα  πραγματικότητα  αλλά  και 
τις  απειλές  που  δημιουργούνταν  για  την  ελ¬ 
ληνοκυπριακή  στρατηγική  εντόπισε  και  ο 
Χριστόδουλος  Γιαλλουρίδης,  αναπληρωτής 
καθηγητής  Διεθνούς  Πολιτικής  στο  Πάντειο 
Πανεπιστήμιο,  σε  άρθρο  του  στον  Φιλε¬ 
λεύθερο  στις  28.1.2004  με  τίτλο,  “Επικοι- 
νωνιακό  λίφτινγκ  της  Άγκυρας”: 

“Το  συμβούλιο  Εθνικής  Ασφάλειας  της 
Τουρκίας  συνεδρίασε,  επαναχάραξε  τη 
στρατηγική  της  χώρας  στο  Κυπριακό  και 
στα  Ελληνοτουρκικά... 

Θα  θέλαμε  να  πιστεύουμε,  πως  η  Αθήνα 
και  η  Λευκωσία  όχι  μόνο  γνωρίζουν  τις 
επερχόμενες  ραγδαίες  εξελίξεις  στο  Κυ¬ 
πριακό,  αλλά  και  σχέδιασαν  την  Ελληνική 
τακτική  αντιμετώπισης  της  νέας  φάσης, 
στην  οποία  εισέρχεται  το  εθνικό  μας  ζήτη¬ 
μα.  Τούτο  γιατί  εκείνο  που  συμβαίνει  σή¬ 
μερα,  είναι  αυτό  που  η  Ελλαδική  και  Κυ¬ 
πριακή  δημοσιότητα  όλα  τα  τελευταία  χρό¬ 
νια  απεύχετο,  να  δεχθεί  δηλαδή  η  Άγκυρα 
και  ο  Ντενκτάς  τη  διεθνή  πρωτοβουλία  για 
το  Κυπριακό  και  εν  προκειμένω  το  Σχέδιο 
Ανάν”. 

Αυτή  η  ωμή  διατύπωση  καταγράφει  την 
πραγματικότητα,  την  αλήθεια  γύρω  από 
την  ελληνοκυπριακή  στρατηγική  στο  εθνικό 
ζήτημα.  Μια  στρατηγική  που  ποτέ  δεν  δέ¬ 
χτηκε  την  ομοσπονδία  σαν  οτιδήποτε  άλ¬ 
λο  πέρα  από  ευκαιριακή  τακτική  για  να  κερ¬ 
δίζει  τις  εντυπώσεις  στο  διεθνές  επίπεδο. 
Μόνο  που  ο  Ντενκτάς  και  η  απόλυτη  κυ¬ 
ριαρχία  των  στρατηγών  στην  Τουρκία  ήταν 


απαραίτητο  θεμέλιο  στήριξής  της.  Χωρίς 
αυτούς  όλο  το  οικοδόμημα  γκρεμιζόταν. 
Το  πόσο  χρειάστηκαν  τον  Ντενκτάς  τις  μέ¬ 
ρες  εκείνες  το  εκφράζει  ο  ιστορικός  Άντρος 
Παυλίδης  με  απαράμιλλο  τρόπο  σε  άρθρο 
στην  μόνιμη  στήλη  του  Φιλελεύθερου  με 
τίτλο  “7  μέρες”,  στις  8.2.2004: 

“...αλλά  ποτέ  δεν  είχα  φανταστεί  ότι  θα 
φτάναμε  μέχρι  του  σημείου  να  παρακα- 
λούμε  τον  Αλλάχ  να  έχει  καλά  τον  Ντεν¬ 
κτάς.  Καλού  κακού  πάντως,  περάστε  και 
από  την  εκκλησία  και  ανάψτε  ένα  κεράκι 
στον  άγιό  σας.”  Ο  Ντενκτάς  παρέμεινε 
πράγματι  καλά  και  πάλεψε  μέχρι  το  τέλος 
για  την  ανατίναξη  όλης  της  διαδικασίας  στον 
αέρα,  την  απόρριψη  του  σχεδίου  Ανάν.  Η 
δημοσιοποίηση  της  πρόθεσής  του  να  μην 
συμμετάσχει  στις  διαδικασίες  της  Λουκέρ- 
νης,  όπου  Ελλάδα,  Τουρκία,  Ελληνοκύ¬ 
πριοι  και  Τουρκοκύπριοι  θα  συναντώνταν 
για  τελική  συμφωνία,  ενώ  αύξανε  κατακό- 
ρυφα  την  ένταση  στην  τουρκοκυπριακή  κοι¬ 
νότητα  και  στην  Τουρκία,  χαρακτηρίστηκε 
από  μέρος  της  ελληνοκυπριακής  πολιτικής 
ηγεσίας  σαν  συμπαιγνία  Ντενκτάς-Άγκυ- 
ρας. 

Λίγες  όμως  μέρες  μετά,  Ταλάτ  και  Ερντο- 
γάν  αποδέκτηκαν  την  τελική  έκδοση  του 
σχεδίου  Ανάν,  την  ομοσπονδιακή  λύση, 
ρίχνοντας  στα  σκουπίδια  τον  αγώνα  ολό¬ 
κληρης  της  ζωής  του  Ντενκτάς  για  δυο 
κράτη.  Για  αυτό  το  τρομακτικό  γεγονός 
που  εξελίχτηκε  μπροστά  στα  μάτια  τους, 
τίποτα  δεν  βρήκαν  να  πουν,  ούτε  η  Κυ¬ 
βέρνηση  Παπαδόπουλου.  Η  λογική  της  κα¬ 
τάστασης  στην  τουρκοκυπριακή  κοινότητα 
που  δεν  μπόρεσε  να  συλλάβει  η  ηγεσία  της 
κυπριακής  Αριστερός,  ελληνοκυπριακής 
και  τουρκοκυπριακής,  δεν  πέρασε  απα¬ 
ρατήρητη  από  το  τουρκικό  κατεστημένο 
και  τον  Ντενκτάς.  Το  άνοιγμα  των  οδο¬ 
φραγμάτων  δυο  μήνες  μετά  το  συλλαλη¬ 
τήριο  δεν  είναι  μόνο  αποτέλεσμα  πιέσεων 
πάνω  στον  Ερντογάν  από  την  Ευρωπαϊκή 
Ένωση:  χωρίς  την  επικείμενη  κατάρρευ¬ 
ση  του  καθεστώτος  στην  τουρκοκυπριακή 
κοινότητα  ούτε  ο  τούρκικος  στρατός  ούτε 
ο  Ντενκτάς  θα  επέτρεπαν  κάτι  τέτοιο.  Το 
άνοιγμα  των  οδοφραγμάτων  ήταν  μια  απελ¬ 
πισμένη  προσπάθεια  για  να  ξεφουσκώσει 
το  κίνημα,  για  να  ξαναπειστούν  οι  Τουρ¬ 
κοκύπριοι  πως  οι  Έλληνες  αποτελούσαν 
πραγματική  απειλή,  ότι  οι  Έλληνες  ήταν  οι 
κακόπιστοι  συνεταίροι  στην  αναζήτηση  λύ¬ 
σης,  ότι  οι  Έλληνες  ήταν  αυτοί  που  παρε¬ 
μπόδιζαν  την  ειρηνική  συμβίωση  και  την 
ελεύθερη  διακίνηση. 


Η  Εξέγερση  των  Τουρκοκυπρίων: 


Μια  χαμένη  ευκαιρία  για  ουσιαστική 
επαναπροσέγγιση  και  όχι  μόνο ... 


Του  Ιωσήφ  Παγιάτα 

ταν  το  74  έγινε  η  τουρκική  εισβολή,  οι 

Μ  ■  Τ/Κ  αντίκρυσαν  τους  Τούρκους  στρα- 

I  I  τιώτες  και  ευρύτερα  την  Τουρκία,  ως 

1  ■  τους  σωτήρες  και  απελευθερωτές  τους. 

Φυσικώ  τω  λόγω,  μετά  από  μια  δεκα¬ 
ετία  ακραίας  ε/κ  παραγνώρισης  -  καταπίεσης  θα 
ήταν  πιο  σωστό  -  και  ασύγγνωστης  αδιαφορίας, 
από  μέρους  της  καθαρά  ε/κ  πια  μετά  το  “63  δια¬ 
κυβέρνησης.  Καταπίεσης,  τόσο  για  τις  δυσμενείς 
διακρίσεις  στις  οποίες,  υποβάλλονταν  οι  Τ/Κ  όσο 
και  για  την  ίδια  την  ασφάλειά  τους.  Χαρακτη¬ 
ριστικό  της  ανασφάλειας  -  της  απώλειας  ζωής 
για  να  ακριβολογήσω  -  ήταν  το  γεγονός  ότι  εν 
αντιθέσει  με  τους  Ε/Κ,  το  μεγαλύτερο  μέρος  των 
Τ/Κ  αγνοουμένων  ανήκει  στην  περίοδο  πριν  από 
την  εισβολή.  Πολλά  άτομα  χάθηκαν  τότε,  ακόμα 
και  στο  δρόμο,  όταν  προσπαθούσαν  να  διακινη- 
θούν  από  το  ένα  σημείο  στο  άλλο.  Χαρακτηρι¬ 
στικό  της  παραγνώρισης  και  έλλειψης  της  οποι¬ 
οσδήποτε  ευαισθησίας  και  σεβασμού  νί5-3-νΪ5 
των  Τ/Κ,  ήταν  και  η  υιοθέτηση  το  “66  του  ελλη¬ 
νικού  εθνικού  ύμνου  ως  του  επίσημου  Εθνικού 
Ύμνου  της  Δημοκρατίας,  που  συμπεριελάμβανε 
τότε  και  τις  120  τόσες  χιλιάδες  των  Τ/Κ  πολιτών 
της  Δικοινοτικής  μας  Δημοκρατίας  καθώς  και  η 
ένα  χρόνο  αργότερα,  το  “67,  απόφαση  που  πάρ- 
θηκε  από  τη  Βουλή  για  την  Ένωση. 

Όλα  αυτά  ήταν  αρκετά,  ώστε  η  Τουρκία  και  ο 
τουρκικός  στρατός  το  74  να  αντικρυστούν  από 
τους  Τ/Κ  ως  απελευθερωτές  και  σωτήρες.  Έτσι, 
οι  Τ/Κ  “άνοιξαν”  τότε  τα  σπίτια  αλλά  και  την  καρ¬ 
διά  τους  στους  εκ  Τουρκίας,  είτε  επρόκειτο  για 
στρατιωτικούς,  είτε  όχι.  Ακόμα  και  τα  μισαλλό¬ 
δοξα  κηρύγματα  του  κ.  ΘθηΚίθϊ  βρήκαν  τότε  τη 
“δικαίωσή”  τους. 

Όμως,  με  την  πάροδο  του  χρόνου  έγινε  φανε¬ 
ρό  ότι  την  Τουρκία  και  τους  στρατιωτικούς,  λι¬ 
γότερο  απασχολούσε  η  ευημερία  των  Τ/Κ  και  πε¬ 
ρισσότερο  τα  στρατηγικά  τους  συμφέροντα.  Στην 
εκδηλωθείσα  απογοήτευση  συνέβαλε  και  η  επι- 
δεινούμενη  οικονομική  κατάσταση  των  Τ/Κ  καθώς 
και  οι  τουρκικές  πρακτικές  που  υιοθετήθηκαν  στη 
διακυβέρνηση  των  Τ/Κ  αλλά  και  στην  καθημερι¬ 
νή  τους  ζωή,  που  άφηναν  αρκετά  ελλείμματα  δη¬ 
μοκρατίας  στους  διαφορετικά  αισθανόμενους  και 
συμπεριφερόμενους  Τ/Κ.  Ιδιαίτερα  καταλυτική 
ήταν  η  πολιτιστική  επίθεση  από  μέρους  της  Τουρ¬ 
κίας,  που  μετά  τη  δεκαετία  του  “80  έκανε  να  πα¬ 
ραμερίσει  ο  τουρκισμός  που  μέχρι  τότε  κυριαρ¬ 
χούσε  ανάμεσα  στους  Τ/Κ  και  να  βγει  στην  επι¬ 
φάνεια  ο  κυπριωτισμός,  που  μέχρι  της  στιγμής 
παραμένει  η  ασπίδα  υπεράσπισης  της  τ/κ  ταυτό¬ 
τητας.  Η  παρουσία  επίσης  των  πολύ  διαφορετι¬ 
κών  και  μορφωτικά  υποδεέστερων  εποίκων,  που 
κουβάλησε  η  Τουρκία  στο  Βορρά  έκανε  να  νιώ- 
σουν  οι  Τ/Κ  ότι  οι  Ε/Κ  βρίσκονταν  από  πλευράς 
νοοτροπίας  και  συμπεριφοράς,  πολύ  πιο  κοντά 
τους  παρά  οι  έποικοι.  Τέλος,  η  εικόνα  της  ευη¬ 
μερίας  και  δημοκρατικότητας  που  προβαλλόταν 
στην  άλλη  μεριά  του  συρματοπλέγματος.  Κάτι 
που,  παρά  την  έλλειψη  επικοινωνίας,  γινόταν  εμ¬ 
φανές  στις  οθόνες  των  τηλεοράσεων  αλλά  και 
παραστατικότερα  των  ψηλότερων  κτιρίων  της 
νότιας  Λευκωσίας,  που  έκαναν  το  Βορρά  να  φα¬ 


ντάζει  σαν  παραμελημένο  χωριό.  Η  καταπίεση 
του  καθεστώτος  και  του  τουρκικού  στρατού  από 
την  μια  και  το  κάποιο  ξεθώριασμα  των  τραυμα¬ 
τικών  για  τους  Τ/Κ  εμπειριών  της  δεκαετίας  του 
“64-74  από  την  άλλη,  έκαναν  σιγά-σιγά  να  μι- 
κράνει  το  χάσμα  και  να  δημιουργηθεί  και  κά¬ 
ποια  συμπάθεια  για  τους  Ε/Κ  συμπατριώτες  ... 

Όλα  αυτά  είχαν  σαν  αποτέλεσμα  η  αρχική  διά¬ 
θεση  ευγνωμοσύνης  προς  την  Τουρκία  να  εξα- 
τμισθεί  και  να  μετατραπεί  σιγά  -  σιγά  σε  αντι¬ 
πάθεια.  Μέχρι  το  σημείο  που  όταν  στο  λεωφο¬ 
ρείο,  δίπλα  από  ένα  Τ/Κ  ερχόταν  να  καθίσει  ένας 
έποικος,  ο  Τ/Κ  σηκωνόταν  και  καθόταν  παρα¬ 
κάτω  ... 

Τα  πρώτα  σημάδια  αυτής  της  διαφοροποίησης 
διαφάνηκαν  το  “99,  μετά  τη  Συμφωνία  του  Ελσίν¬ 
κι,  όταν  μεγάλο  μέρος  των  Τ/Κ  έπαψε  να  εμπι¬ 
στεύεται  την  Κυβέρνηση  Εοονιΐ  και  άρχισε  να 
συνειδητοποιεί  ότι  έπρεπε  να  πάρει  την  κατά¬ 
σταση  στα  χέρια  του. 

Εκείνο  όμως  που  έκανε  να  ξεχειλίσει  το  ποτή¬ 
ρι,  ήταν  οι  πτωχεύσεις  των  λογιών  -  λογιών  τρα¬ 
πεζών  που  είχαν  ξεφυτρώσει  στο  Βορρά,  και  που 
σε  συνδυασμό  με  τον  εκ  Τουρκίας  εισαγόμενο 
πληθωρισμό,  εξανέμισαν  τις  όποιες  οικονομίες 
των  Τ/Κ  και  οδήγησαν  στο  να  βρεθούν  έτσι,  από 
την  μια  μέρα  στην  άλλη,  οικονομικά  αιωρούμε- 
νοι.  Η  συμμετοχή  σ’  αυτές  τις  απάτες  -  γιατί  πε¬ 
ρί  αυτού  επρόκειτο  -  του  συμπεθέρου  του  κ. 
ΘθηΚΐ35  συνέτεινε,  ώστε  η  αντίδραση  να  κορυ- 
φωθεί,  με  αποτέλεσμα  να  φτάσουμε  στις  τ/κ  δια¬ 
δηλώσεις  του  2000-2  όταν  οι  Τ/Κ  ξεχύθηκαν 
στους  δρόμους,  οργανώνοντας  το  ένα  μετά  το 
άλλο  τα  μαζικά  τους  συλλαλητήρια  στα  οποία 
μετείχαν  δεκάδες  οργανώσεις  και  πολλά  κόμμα¬ 
τα,  κάτω  από  το  σύνθημα  :  “Αυτή  η  χώρα  είναι 
δική  μας”.  Κοντά  σ’  αυτά  σημαντικό  ρόλο  δια¬ 
δραμάτισε  και  η  τότε  επικείμενη  ένταξη  της  Κύ¬ 
πρου  στην  ΕΕ,  που  ταυτίστηκε  με  τη  δημοκρατία, 
την  ελευθερία  έκφρασης,  το  σεβασμό  των  αν¬ 
θρωπίνων  δικαιωμάτων,  το  ψηλότερο  βιοτικό 


επίπεδο  και  την  ταξιδιωτική  ελευθερία. 

Τα  συλλαλητήρια  αυτά  δεν  στρέφονταν  μόνο 
ενάντια  στο  καταπιεστικό  καθεστώς  του  κ. 
ΘθηΚΐ35  -  τον  οποίον  καλούσαν  να  παραιτηθεί  - 
αλλά  και  εναντίον  της  Τουρκίας  με  κυρίαρχο  το 
σύνθημα:  “Τουρκία  δεν  θέλουμε  πια  τα  χρήμα¬ 
τα  και  την  προστασία  σου,  θέλουμε  δημοκρατία 
και  να  αυτοδιοικούμαστε”. 

Χωρίς  να  το  λεν  φανερά,  είναι  η  άποψή  μου 
ότι  αυτή  η  αντίδραση  ενάντια  στην  Τουρκία  και 
τον  κ.  ΘθηΚΐ35  εδραζόταν  και  σε  κάποια  αλλα¬ 
γή  αισθημάτων  νί5-3-νΪ5  των  Ε/Κ.  Πράγματι,  έχω 
την  αίσθηση  ότι  είχαν  αρχίσει  τότε  οι  Τ/Κ  να 
αντικρύζουν  τους  Ε/Κ  ως  τον  μεγάλο  αδελφό, 
που  ευημερούσε,  που  ζούσε  σε  συνθήκες  δη¬ 
μοκρατίας,  που  δεν  ήταν  υποτελής  στην  Ελλάδα, 
όπως  οι  ίδιοι  στην  Τουρκία  και  που  ως  εκ  τού¬ 


του  θα  μπορούσε  να  τείνει  χείρα  βοήθειας  στον 
αγώνα  των  Τ/Κ  για  πολιτική  και  οικονομική  χει¬ 
ραφέτηση.  Έχω  σοβαρές  αμφιβολίες  αν  αυτή  η 
μεταστροφή  έγινε  καθόλου  κατανοητή  από  το 
κράτος  ή  τον  μέσο  Ε/Κ,  ο  οποίος  εν  πολλοίς  μέ¬ 
χρι  και  σήμερα  ακόμα  αντικρύζει  υπεραπλου¬ 
στευμένα  τους  Τ/Κ,  ως  “αυτούς  που  μας  πή¬ 
ραν  τα  σπίτια  και  τις  περιουσίες  μας  και  κανένα 
ρόλο  δεν  μπορούν  να  διαδραματίσουν  στο  Κυ¬ 
πριακό”.  Ως  αποτέλεσμα  το  κράτος  σε  καμιά 
αλλαγή  πολιτικής  δεν  προέβη,  που  θα  στέγαζε 
και  ακόμα  λιγότερο  θα  εξυπηρετούσε  αυτές  τις 
κοσμογονικές  για  τους  Τ/Κ  εξελίξεις.  Εξ  ου  και 
η  αντίδραση  του  μέσου  Ε/Κ  περιορίστηκε  στο 
να  επιχαίρει  γιατί  οι  Τ/Κ  “έβριζαν”  τρόπον  τινά 
και  έμπρακτα  έδειχναν  την  αντίθεση  και  την  απέ¬ 
χθειά  τους  προς  την  Τουρκία  και  τον  “αντιπα¬ 


θέστατο”  κ.  ΩθηΚΐ35. 

Όμως  το  “επιχαίρω”  πόρρω  απέχει  από  το 
“ενεργώ”.  Έτσι  τα  μεγαλειώδη  συλλαλητήρια 
στο  Βορρά  (50.000  άτομα  κάπου  ο  μισός  τ/κ 
πληθυσμός),  δεν  είχαν  καμμιά  ανάκλαση  προς 
την  πλευρά  των  Ε/Κ,  ανάμεσα  στους  οποίους 
καμιά  κινητοποίηση  δεν  επεσυνέβη,  ενώ  η  ανα¬ 
μενόμενη  “χειρ  βοήθειας”  παρέμεινε  απούσα. 
Για  να  ακολουθήσει  το  2004  το  δημοψήφισμα, 
όταν  με  το  “ΌΧΙ”  οι  Ε/Κ  δώσαμε  γροθιά  στο 
πρόσωπο  στους  Τ/Κ,  που  ήλπιζαν  ότι  με  την  ενο¬ 
ποίηση  της  χώρας  και  την  ένταξη  στην  Ε.Ε.,  θα 
γλύτωναν  από  το  πολιτικό  στραγγάλισμα  της 
Ανατολίας. 

Είχα  παρατηρήσει  σε  ανύποπτο  χρόνο,  ότι  η 
ευφορία  που  δημιούργησε  το  άνοιγμα  των  οδο¬ 
φραγμάτων  το  2003,  δεν  μπορούσε  να  συνεχί¬ 
σει  από  μόνη  της  αλλά  αφεύκτως  θα  εκτονω¬ 
νόταν.  Κάτι  άλλο,  που  θα  ήταν  εξίσου,  αν  όχι 
περισσότερο  σημαντικό,  θα  'πρεπε  να  την  ανα¬ 
ζωογονήσει.  Και  τίποτε  άλλο  δεν  θα  μπορούσε 
να  ήταν  τόσο  σημαντικό  όσο  μια  ουσιαστική, 
συνεχής  και  συνεπής  προσπάθεια  επανένωσης 
που  τελικά  δεν  ήρθε,  αφού  περιοριστήκαμε  στην 
ε/κ  πλευρά  να  δηλώνουμε  τις  “περιοχές  των 
ανησυχιών  μας”,  να  επιδιώκουμε  μετά  μανίας 
την  εφαρμογή  του  Πρωτοκόλλου  της  Άγκυρας 
καθώς  και  της  Συμφωνίας  Γκαμπάρι  της  8ης  Ιου¬ 
λίου,  με  τα  93+26  κεφάλαιά  της  ... 

Έτσι  τα  μεγάλα  συλλαλητήρια  των  Τ/Κ  πέρα¬ 
σαν  στην  Ιστορία  και  μαζί  με  την  αίσθηση  ότι 
“δεν  μας  θέλουν  οι  Ε/Κ,  ούτε  και  ενδιαφέρονται 
για  λύση”,  οδήγησαν  στην  μεταστροφή  από 
πλευράς  Τ/Κ  της  διάθεσης  για  ενοποίηση,  την 
επακολουθήσασα  αχαλίνωτη  εκμετάλλευση  των 
ε/κ  περιουσιών  στο  Βορρά  και  την  συγκέντρω¬ 
ση  στη  προσπάθεια  απαλλαγής  από  την  απομό¬ 
νωση  που  όσο  κι  αν  ονομάζουμε  “λεγάμενη”  ή 
“δήθεν”,  είναι  για  τους  Τ/Κ  πραγματική  και  την 
βιώνουν  καθημερινά  :  είτε  πρόκειται  για  τις  απευ¬ 
θείας  πτήσεις,  είτε  το  απευθείας  εμπόριο,  είτε 


τις  αθλητικές  και  πολιτιστικές  συναντήσεις  ... 

Το,  και  χειρότερο  βέβαια,  είναι  ότι  η  αναίρεση 
της  προσμονής  για  λύση,  οδήγησε  στην  απο¬ 
γοήτευση,  την  ενίσχυση  της  έλλειψης  εμπιστο¬ 
σύνης  και  αλληλοκατανόησης  την  κάποια  επα- 
ναστροφή  προς  την  Τουρκία  και  την  σε  μεγάλο 
βαθμό  υιοθέτηση  από  πλευράς  Τ/Κ  ότι  “καλά  εί¬ 
μαστε  όπως  είμαστε  και  θα  πάμε  ακόμα  καλύ¬ 
τερα  στο  μέλλον”. 

Είναι  εδώ  που  στα  πλαίσια  των  επερχόμενων 
προεδρικών  εκλογών,  επιτακτικό  προβάλλει  το 
καθήκον  της  Αριστερός  αλλά  και  της  μη  εθνικι¬ 
στικής  φιλελεύθερης  Δεξιάς  για  επαναφορά  στην 
ουσία  του  Κυπριακού,  μέσω  μιας  μη  χρονοβό- 
ρας  διαδικασίας  και  με  συγκεκριμένες  θέσεις,  όχι 
απλώς  “περιοχές  ανησυχιών”  για  να  διατηρή¬ 
σουμε,  όπως  λέμε,  τις  διαπραγματευτικές  μας  θέ¬ 
σεις!  Ακόμα  η  Κυβέρνηση  που  θα  προκύψει  από 
τις  εκλογές  του  προσεχούς  Φεβρουάριου,  θα  πρέ¬ 
πει  έμπρακτα  να  δείξει  ότι  κήδεται  της  ισότητας 
των  πολιτών,  ανεξαρτήτως  εθνικών  καταβολών 
και  όχι  ότι  απλά  εκπροσωπεί  τα  συμφέροντα  της 
μιας  μόνο  κοινότητας. 

Κάτι  τέτοιο  θα  κάνει  να  απομακρυνθεί  ο  βρα¬ 
χνάς  της  διχοτόμησης.  Ακόμα,  θα  αποκαταστή- 
σει  την  για  άλλη  μια  φορά  τρωθείσα  εμπιστοσύ¬ 
νη  ανάμεσα  στις  δυο  κοινότητες  και  θα  κάνει  ξε¬ 
κάθαρο  ότι  το  ιδεολόγημα  “τζείνοι  ποτζεί  τζαι 
μεις  ποδά”,  δεν  είναι  τίποτε  λιγότερο  από  απε- 
μπόληση  /  ξεπούλημα  της  πατρίδας,  σκέπη  προ¬ 
δοσία  και  καθόλου  δεν  βρίσκεται  στην  πολιτική 
μας  ατζέντα. 

Οι  κατά  συρροήν  μεγαλειώδεις  διαδηλώσεις 
των  Τ/Κ,  του  2000-2  είχαν  προσφέρει  την  ευ¬ 
καιρία  μιας  ουσιαστικής  επαναπροσέγγισης  και 
επανασύνδεσης  των  δυο  κοινοτήτων.  Μάλιστα 
αυτή  η  επανασύνδεση  θα  γινόταν  αυτή  τη  φορά, 
μετά  τις  τραυματικές  εμπειρίες  της  τεσσαρακο¬ 
νταετίας  που  είχε  προηγηθεί  και  το  πικρό  ποτή¬ 
ρι  της  εισβολής  για  την  ε/κ  πλευρά  καθώς  και  της 
πλήρους  ποδηγέτησης  της  τ/κ  από  την  Τουρκία. 
Ακόμα  -  και  το  σημαντικότερο  -  την  για  πρώτη 
φορά  μέσα  σε  έναν  αιώνα  κοινή  στοχοθέτηση 
των  δυο  κοινοτήτων  με  επίκεντρο  την  ενοποίη¬ 
ση  της  χώρας  και  την  ένταξη  στην  Ε.Ε. 

Καθόλου  δεν  ανήκω  σ’  αυτούς  που  πιστεύουν 
ότι  είναι  σχεδόν  ανέφικτη  από  δω  και  μπρος  η 
αποφυγή  της  διχοτόμησης.  Αν  και  βρισκόμαστε 
σε  οριακό  σημείο,  η  ανάδειξη  τον  ερχόμενο  Φε¬ 
βρουάριο  μιας  Κυβέρνησης  με  όραμα  και  τόλμη 
και  οι  από  δω  και  μπρος  ορθοί  χειρισμοί,  είναι 
δυνατόν,  έστω  και  δύσκολα,  να  αναστρέψουν 
την  πορεία  προς  την  για  την  ώρα  ταϊβανοποίη- 
ση  του  Βορρά,  να  οδηγήσουν  στην  επανάκτηση 
της  εμπιστοσύνης  της  Διεθνούς  Κοινότητας  και  να 
δημιουργήσουν  ξανά  τις  προϋποθέσεις  για  ου¬ 
σιαστικές  συνομιλίες  για  επίλυση  του  Κυπριακού. 
Και  με  περισσότερο  πραγματισμό  και  λιγότερη 
πατριδοκαπηλία  και  ευσεβοποθισμό,  είναι  πε¬ 
ποίθησή  μου  ότι  η  ενοποίηση  της  χώρας,  μέσα 
από  μια  επώδυνη  έστω  λύση,  είναι  εφικτή. 

Λυπούμαι  αλλά  δεν  μπορώ  να  αποκρύψω  ότι 
προσωπικά  δεν  νιώθω  να  υπάρχει  τίποτε  σημα¬ 
ντικότερο  και  πιο  επείγον  από  την  ανάγκη  επα¬ 
νένωσης  της  χώρας  μας.  Όλα  τα  άλλα  έρχονται 
σε  δεύτερη  μοίρα  ... 

ΠΕΡΙΠΕΤΕΙΕΣ  ΙΔΕΩΝ 


Το  ερώτημα  της  ιστορίας  και  των  καιρών 

Για  το  βιβλίο  «Η  Προδομένη  Εξέγερση» 


Του  Τάκη  Χατέηδημητρίου 


σα  και  να  νομίζει  ο  καθένας  μας  ότι 

■  ■  ξέρει  για  το  Κυπριακό  πάντα  πολλά 

I  I  έχει  να  μάθει  από  την  ανάγνωση 

■  ■  ενός  βιβλίου.  Ένα  πολιτικό  βιβλίο 

δεν  είναι  πολιτικό  μανιφέστο,  δεν 
ανατρέπει  πολιτικές,  δε  δημιουργεί  ρεύματα. 
Περιέχει  όμως  γνώση  που  ο  χρόνος  και  οι 
εμπειρίες  προσθέτουν.  Συνιστά  πολιτική  και 
πνευματική  υποδομή.  Έχει  αυτόματα  διαλε¬ 
κτική  σχέση  με  τον  αναγνώστη  και  τ'  άλλα  βι¬ 
βλία  που  εκδόθηκαν  και  που  στην  περίπτωση 
της  πρόσφατης  ιστορίας  μας  τα  πιο  πολλά  εξυ¬ 
πηρετούν  συντηρητικές  καταστάσεις  και  κα¬ 
θιερωμένες  δογματικές  αντιλήψεις. 

Η  “Προδομένη  Εξέγερση”  έχει  πρόσθετα 
χαρακτηριστικά.  Το  κύριο  σημείο  που  το  κά¬ 
νει  να  διαφέρει  είναι  ότι  αποτελεί  μια  πηγαία  έκ¬ 
φραση  ανθρώπων  που  έζησαν  τα  γεγονότα 
που  είχαν  ιδεολογία,  πίστη  και  όραμα  για  το 
λαό  και  τον  τόπο.  Η  συγγραφή  του  δεν  οφεί¬ 
λεται  σε  κάποια  υποχρέωση  κι  ούτε  θέλει  να 
εξυπηρετήσει  προσωπικές  φιλοδοξίες  ή  σχέδια. 
Όσα  περιλαμβάνονται  στο  βιβλίο  αποτελούν 
γνώση  βγαλμένη  μέσα  από  αγώνες,  προσπά¬ 
θειες  και  αναζητήσεις  .  Είναι  ξεχείλισμα  ψυ¬ 
χής,  έκφραση  ελπίδας  αλλά  και  απελπισίας, 
μια  μαρτυρία,  μια  πρωτογενής  ιστορική  πηγή. 

Το  βιβλίο  αρχίζει  με  εκτεταμένη  κι  ενδιαφέ¬ 
ρουσα  ιστορική  αναδρομή  του  Κυπριακού 
που  μας  βοηθά  να  συνειδητοποιήσουμε  τα 
πρόσφατα  συμβάντα  και  εξελίξεις. 
Η  μεγάλη  καμπή,  που  αποτελεί  και  το  κεντρι¬ 
κό  θέμα  του  βιβλίου,  ήρθε  με  το  ξεσήκωμα 
των  Τουρκοκυπρίων  τη  στιγμή  ενός  παρατε- 
ταμένου  και  ολοκληρωτικού  αδιεξόδου  στο 
Κυπριακό,  την  ώρα  διεθνών  εξελίξεων  και  μιας 
μεγάλης  και  βαθιάς  κρίσης  της  τουρκικής  πλευ¬ 
ράς.  Η  κρίση  στην  Κύπρο  εκφράστηκε  με  λαϊ¬ 
κή  κινητοποίηση  των  Τουρκοκυπρίων  εναντίον 
της  αδιάλλακτης  και  εθνικιστικής  πολιτικής  του 
Ντενκτάς.  Οι  συνδικαλιστικές  οργανώσεις,  τα 
αντιπολιτευόμενα  κόμματα  και  η  νεολαία  πή¬ 
ραν  με  αποφασιστικότητα  κι  ευρηματικότητα 
στα  χέρια  τους  την  πρωτοπορία  του  αγώνα 
για  το  σπάσιμο  του  αδιεξόδου  και  πρόβαλαν 
για  όλους  Τ/Κ  και  Ε/Κ  το  όραμα  και  την  προ¬ 
οπτική  μιας  άλλης  Κύπρου  με  δημοκρατία  ελευ¬ 
θερία  και  ειρήνη. 

Το  ξεσήκωμα  των  Τ/Κ  συμπορευόταν  με  τις 
μεγάλες  αλλαγές  που  έφερε  η  κατάρρευση  του 
πολιτικού  συστήματος  στη  Τουρκία,  τόσο  του 
κυβερνητικού  συνασπισμού  όσο  και  της  αντι¬ 
πολίτευσης.  Ένα  νέο  πολιτικό  σκηνικό  δια¬ 
μορφώθηκε  στην  χώρα  με  τη  συντριπτική  επι¬ 
κράτηση  του  Κόμματος  της  Δικαιοσύνης  και 
της  Ανάπτυξης. 

Η  αλλαγή  στην  Τουρκία  σήμανε  και  διαφο¬ 
ροποίηση  των  προτεραιοτήτων  της  χώρας,  με 
κυρίαρχο  το  θέμα  της  ένταξης  στην  ΕΕ  και  γι' 
αυτό  αλλαγή  της  πολιτικής  της  έναντι  του  Κυ¬ 
πριακού.  Κύριο  χαρακτηριστικό  της  νέας  προ¬ 
σέγγισης  ήταν  η  αμφισβήτηση  της  προηγού¬ 
μενης  πολιτικής  ότι  το  Κυπριακό  λύθηκε  το 
1974  στο  πεδίο  της  μάχης  και  ότι  η  μη  λύση  εί¬ 
ναι  λύση. 

Στην  Κύπρο  οι  λαϊκές  εκδηλώσεις  εναντίον 
του  Ντενκτάς  σήμαναν  την  εμφάνιση  στο  προ¬ 
σκήνιο  των  Τουρκοκυπρίων  ως  παράγοντα 
διαμόρφωσης  των  εξελίξεων.  Αντί  η  ε/κ  ηγε¬ 
σία  ν'  αρπάξει  την  ευκαιρία,  παρακολουθού¬ 
σε  από  απόσταση  τα  γεγονότα  ωσάν  να  συ- 
νέβαιναν  σε  άλλη  χώρα  ή  το  πολύ  ως  εκδη¬ 
λώσεις  που  εξυπηρετούσαν  την  προποπαγαν- 


διστική  της  μηχανή  στην  τόσο  βολική  ανα¬ 
μέτρησή  της  με  τον  Ντεκτάς  τον  οποίο  εξα¬ 
κολουθούσε  να  θεωρεί  κυρίαρχο  των  κατα¬ 
στάσεων.  Η  απάθεια  της  ε/κ  πλευράς  ήταν  για 
τους  Τουρκοκύπριους  αγωνιστές  απρόβλε¬ 
πτη  κι  απροσδόκητη.  Τότε  με  βραχνές  φωνές 
από  τις  συνεχείς  κινητοποιήσεις  εξέφραζαν 
την  απορία  και  την  απογοήτευσή  τους  κι  εμείς 
προσπαθούσαμε  να  τους  ενθαρρύνουμε  γιατί 
πιστεύαμε  ακόμη  ότι  παρά  την  αδράνεια  η  κυ¬ 
βερνητική  ηγεσία  ήθελε  λύση.  Οι  στρατευμένοι 
στον  αγώνα  Τουρκοκύπριοι  με  οξυμένο  το  πο¬ 
λιτικό  τους  αισθητήριο  είχαν  αντιληφθεί  κα¬ 
λύτερα  από  μας  τα  πράγματα.  Είδαν  στην  απά¬ 
θεια  άρνηση  της  λύσης  και  απογοητεύτηκαν.  Κι 
όμως  ήταν  πραγματικά  μια  μοναδική  στιγμή 
και  τόσο  φανερή  η  δυνατότητα  και  η  ευκαι¬ 
ρία  για  συνεργασία  και  συμπόρευση  που  είναι 
να  εκπλήττεται  κανείς  με  την  ανικα¬ 
νότητα  και  την  αναισθησία  της 
κυβερνητικής  ηγεσίας  να  το 
αντιληφθεί  Το  βιβλίο  αυτό 
έρχεται  για  να  ξεδιπλώ¬ 
σει  μπροστά  μας  μια 
άλλη  ιστορία  για 
τους  Τ/Κ  εντελώς 
διαφορετική  απ’ 
αυτή  που  η  συ¬ 
ντήρηση,  ο  εθνι¬ 
κισμός  και  ο 
σωβινισμός  ανέ¬ 
πτυξε  και  καλ¬ 
λιέργησε  όλους 
τους  προηγού¬ 
μενους  καιρούς . 

Εκείνο  που  εδραι¬ 
ώθηκε  ως  γενική 
πεποίθηση  ανάμεσα 
στους  Ε/Κ  ήταν  ότι  οι 
Τ/Κ  δεν  ήταν  οι  συ¬ 
μπατριώτες  μας ,  δεν  συ¬ 
μπεριφέρονταν  ως  Κύπριοι 
αλλά  ως  μια  ξενοκίνητη  συ¬ 
μπαγής  και  μονολιθική  κοινότητα 
που  ενεργούσε  με  εντολές  της  Άγκυρας  για 
να  στηρίξει  ευρύτερα  τουρκικά  συμφέροντα.  Κι 
ενώ  αυτές  ήταν  οι  αντιλήψεις  της  ε/κ  ηγεσίας 
για  τη  τ/κ  κοινότητα  ξαφνικά  παρουσιάστηκε 
μπροστά  μας  ένας  κόσμος  που  πάλευε  ενα¬ 
ντίον  της  καταπίεσης  και  της  αυθαιρεσίας  ενα¬ 
ντίον  του  Ντενκτάς  και  του  κατοχικού  στρατού. 
Πρόβαλε  ένας  κόσμος  που  πέρασε  χρόνια 
πολλά  σε  μοναξιά  και  καταπίεση  που  διώχθη- 
κε  κι  επέμεινε  στον  αγώνα  για  μια  άλλη  Κύπρο 
διαφορετική  απ’  αυτήν  που  ήθελαν  οι  ιθύνο¬ 
ντες,  ο  στρατός  κατοχής  κι  ο  Ντενκτάς.  Ήταν 
οι  άνθρωποι  που  πίστεψαν  ότι  θα  μπορούσαν 
να  συμβιώσουν  με  τους  Ε/Κ  και  μαζί  να  οικο¬ 
δομήσουν  ένα  διαφορετικό  μέλλον.  Κι  όταν  η 
βία  κι  η  καταπίεση  έγινε  πιο  βαριά  όταν  άρχι¬ 
σαν  ή  πιο  σωστά  ξανάρχισαν  οι  φόνοι  των 
συντρόφων  τους  όπως  αυτός  του  Ανταλί  κι  οι 
συλλήψεις  των  δημοσιογράφων  της  Αβρού- 
πα,  όχι  μόνο  δεν  πτοήθηκαν,  αλλά  πείσμωσαν 
περισσότερο,  οργανώθηκαν  καλύτερα  συντο¬ 
νίστηκαν  και  ξεκίνησαν  έναν  επικό  αγώνα  με 
μόνη  δύναμη  τη  λαϊκή  θέληση  και  κινητοποί¬ 
ηση  για  να  αντιμετωπίσουν  ένα  διεφθαρμένο 
καθεστώς  για  να  πουν  στους  στρατοκράτες 
και  τους  δολοφόνους  ότι  είναι  πολλοί  και  μό¬ 
νο  αν  τους  σκότωναν  όλους  θα  σιγούσε  η  φω¬ 
νή  τους.  Κοντά  σ’  όλα  αυτά  ήρθε  να  προστε¬ 
θεί  κι  η  τραπεζιτική  κρίση  που  σήμαινε  κατα- 
λήστευση  των  πενιχρών  αποταμιεύσεων  των 
Τ/Κ  .Το  καθεστώς  του  Ντενκτάς  παρουσιά¬ 


στηκε  αυτό  που  πραγματικά  ήταν,  ανίκανο  να 
λύσει  λαϊκά  προβλήματα,  καταπιεστικό  και  διε¬ 
φθαρμένο,  υπόδουλο  και  υπάκουο  στο  βαθύ 
κράτος  με  μόνο  επιχείρημα  την  διακοινοτική 
αντιπαράθεση  και  τον  εθνικιστικό  φανατισμό. 

Μέσα  σ’  αυτές  τις  συνθήκες,  το  κίνημα  και 
η  θέληση  για  πολιτική  αλλαγή  και  για  αντιμε¬ 
τώπιση  των  λαϊκών  προβλημάτων  γινόταν  όλο 
και  πιο  δυνατή  και  ασυγκράτητη.  Η  αντίσταση 
κι  ο  αγώνας  των  εργαζομένων  γινόταν  πιο 
αποφασιστικός,  πιο  δυνατός,  πιο  απαιτητικός. 
Τίποτα  πια  δε  μπορούσε  ν’  ανακόψει  την  πο¬ 
ρεία  του.  Οι  εκδηλώσεις  που  ακολούθησαν 
καταργούσαν  το  οικοδόμημα  πάνω  στο  οποίο 
στηριζόταν  ο  Ντενκτάς  και  η  κυριαρχία  της 
Άγκυρας.  Γίνονται  πράγματα  πρωτοφανέρωτα 
μέσα  σε  συνθήκες  και  δεδομένα  που  μπορούν 
να  χαρακτηριστούν  επαναστατικές.  Πραγμα¬ 
τικά  δεν  υπάρχει  προηγούμενο  στην 
Ιστορία  της  Κύπρου,  όλων  των 
τελευταίων  χρόνων,  τέτοιας 
συντονισμένης  πολιτικής 
δράσης  τόσο  μεγάλης 
λαϊκής  κινητοποίησης 
με  σαφείς  γενναίες 
και  πρωτοποριακές 
θέσεις  και  απόψεις 
με  τόση  μεγάλη 
επιμονή,  διάρ¬ 
κεια  και  αντοχή, 
όχι  μόνο  της 
ηγεσίας,  αλλά 
των  ίδιων  των 
εργαζομένων  της 
νεολαίας  και  των 
γυναικών.  Η  κα¬ 
ταπίεση  και  οι  διώ¬ 
ξεις  που  ακολούθη¬ 
σαν  με  συλλήψεις, 
απολύσεις  και  πολλά 
άλλα  τιμωρητικά  μέτρα 
αντί  να  κάμψουν  την  αντί¬ 
σταση  μεγάλωναν  τη  θέληση 
του  λαού  για  αγώνα  ανατροπής  του 

Ντεκτασικού  καθεστώτος. 

Πώς  η  ελληνοκυπριακή  ηγεσία  αντιμετώ¬ 
πισε  αυτή  την  εντυπωσιακή,  ιστορικής  ση¬ 
μασίας  εξέλιξη,  καταγράφεται  στο  κεφάλαιο 
“Εξέγερση  χωρίς  ηγεσία”.  Ίσως  πιο  ταιρια¬ 
στός  τίτλος  να  ήταν  “  Η  υπόσκαψη  της  δυ¬ 
νατότητας  της  συνεργασίας  για  να  παρεμπο¬ 
διστεί  η  λύση  του  Κυπριακού”.  Ό,τι  δεν  πέ¬ 
τυχε  ο  Ντενκτάς  με  την  ακραία  σωβινιστική 
του  πολιτική  και  τα  καθημερινά  του  κηρύγ¬ 
ματα  μίσους,  ό,τι  δεν  κατάφερε  ο  κατοχικός 
στρατός  με  τα  όπλα,  τους  φόνους  και  τα  φυ¬ 
λάκια,  το  πέτυχε  τελικά  η  ελληνοκυπριακή 
ηγεσία  με  την  ύπουλη  διαβρωτική  της  πολιτική 
και  την  καλλιέργεια  ενός  συνεχούς  κλίματος 
σύγκρουσης  και  αντιπαράθεσης  ,  υποβολι¬ 
μαίων  ειδήσεων  και  προσβλητικής  συμπερι¬ 
φοράς  έναντι  των  διερχομένων  στα  σημεία 
ελέγχου.  Η  ελληνοκυπριακή  ηγεσία  και  με  τη 
βοήθεια  των  Γκρίζων  Λύκων  πέτυχε  το  ακα¬ 
τόρθωτο.  Έκανε  με  τις  μεθόδους  και  τις  τα¬ 
κτικές  της  το  διαχωρισμό  να  κατοικοεδρεύ¬ 
ει  όχι  μόνο  στο  έδαφος,  αλλά  και  μέσα  στις 
ψυχές  των  ανθρώπων.  Ένας  διαχωρισμός  βα¬ 
θύτερος  κι  απ’  αυτό  της  γραμμής  Αττίλα  θα 
κρατούσε  πια  σε  βαθύτερη  απόσταση  τις  δύο 
κοινότητες. 

Στο  βιβλίο  διατυπώνεται  η  άποψη  ότι  η  εξέ¬ 
γερση  θα  ήταν  αποτελεσματικότερη  αν  συνε¬ 
χιζόταν  η  δράση  της  πλατφόρμας  κι  ότι  η  πο¬ 
ρεία  προς  τις  εκλογές  του  Δεκέμβρη  του  2003 


και  η  χωριστή  κάθοδος  του  Ρεμπουπλικανι- 
κού  κόμματος  του  Ταλάτ  ισοδυναμούσε  με 
διασπαστική  ενέργεια  των  συντονισμένων  δυ¬ 
νάμεων  της  αντιπολίτευσης.  Περιγράφει  την 
Πλατφόρμα  ως  δύναμη  που  στο  βαθμό  που 
συσπείρωνε  τις  μάζες  γύρω  της  αποτελούσε 
εναλλακτική  εξουσία  στην  εξουσία  του  Ντεν¬ 
κτάς  κι  εκτιμά  ότι  η  δύναμη  της  εδραζόταν 
στις  λαϊκές  κινητοποιήσεις,  ενώ  οι  εκλογές  απο¬ 
τελούσαν  παιγνίδι  στο  γήπεδο  του  αντιπάλου. 
Η  απόφαση  όμως  για  την  αλλαγή  ήταν  τόσο 
δυνατή  που  επέβαλε  στο  τέλος  τη  δική  της  λο¬ 
γική.  Το  αποτέλεσμα  των  εκλογών  έφερε  νι¬ 
κητές  τις  δυνάμεις  της  αντιπολίτευσης  με  πά¬ 
νω  από  το  50%  των  ψήφων.  Ήταν  μια  νίκη 
που  άσκησε  βαθιά  επίδραση  στη  διαμόρφωση 
της  ηγεσίας  των  Τ/Κ  και  που  συνέβαλε  στην 
ενίσχυση  των  εξελίξεων  στην  ίδια  την  Τουρ¬ 
κία.  Όλα  γύρω  από  το  Κυπριακό  άλλαζαν  και 
η  μεγαλύτερη  αλλαγή  ήταν  η  προοπτική  της 
ένταξης  της  Κύπρου  στην  ΕΕ.  Τίποτα  από  όλα 
αυτά  δεν  κατάλαβε  η  ελληνοκυπριακή  ηγεσία. 
Αντί  να  προχωρήσει  τίμια  και  ανοικτά  σε  μια 
διαδικασία  αξιοποίησης  των  δεδομένων  προ¬ 
χώρησε  σε  μια  τακτική  ματαίωσης  και  ανα¬ 
τροπής  τους. 

Απ’  εκεί  και  πέρα  στο  βιβλίο  αναλύεται  η  με¬ 
γάλη  περιπέτεια  του  Σχεδίου  του  Γενικού  Γραμ¬ 
ματέα  του  ΟΗΕ.  Η  υπόσκαψη  του  σχεδίου,  η 
διαστρέβλωση  του  περιεχομένου  του.  Η  με¬ 
γάλη  επιχείρηση  της  παραπλάνησης  του  λαού 
είχε  από  καιρό  ενεργοποιηθεί  κι  αυτή  ήταν  η 
μοναδική  απασχόληση  της  Κυβέρνησης  και 
των  κυβερνητικών  δυνάμεων.  Την  άρχισαν  οι 
συνεργάτες  του  Τ.  Π.  το  Νοέμβριο  του  2002 
και  τη  συνέχισε  μετά  την  εκλογή  του  ο  ίδιος,  με 
αποκορύφωμα  το  δημοψήφισμα.  Το  εντυπω¬ 
σιακό  είναι  ότι  τη  συνεχίζει  ο  ίδιος  ο  Τάσσος 
Παπαδόπουλος  χωρίς  διακοπή  μέχρι  σήμερα. 
Κι  ακόμη  πιο  θλιβερό  είναι  ότι  και  οι  αντίπα¬ 
λοί  του  δεν  ορθώνουν  το  ανάστημά  τους  και 
να  αποκαλύψουν  την  έκταση  της  καταστρο¬ 
φής  που  προκάλεσε  ο  εσφαλμένος  και  ύπου¬ 
λος  χειρισμός  μιας  μοναδικής  στην  ιστορία 
του  Κυπριακού  συγκυρίας  για  τη  λύση  του 
προβλήματος. 

Το  βιβλίο  αποτελεί  συμβολή  στην  αποκά¬ 
λυψη  της  ανικανότητας  της  ηγεσίας  να  πάρει  τα 
μηνύματα  των  καιρών  να  συλλάβει  τις  αλλαγές 
που  συντελέστηκαν  μέσα  στους  Τ/Κ  και  τη  με¬ 
γάλη  ευκαιρία  που  διανοιγόταν  για  συμπό¬ 
ρευση  και  συνεργασία .  Συμβάλλει  ακόμη  στην 
αποκάλυψη  της  προσχεδιασμένης  ματαίωσης 
της  λύσης  για  να  συγκροτήσει  τις  καταστάσεις 
μέσα  σ’  ένα  στενό  και  ελεγχόμενο  πλαίσιο  για 
να  διαφυλακτούν  οι  εξουσίες  και  τα  συμφέ¬ 
ροντα  μιας  άρχουσας  τάξης.  Αν  αυτό  γίνεται 
στη  μισή  Κύπρο  μικρή  σημασία  έχει  γι'  αυ¬ 
τούς.  Εκείνο  που  προέχει  είναι  η  μονοπώλη¬ 
ση  της  εξουσίας  στην  Κυπριακή  Δημοκρατία 
των  Ελληνοκυπρίων  του  νότου.  Όσο  πιο  μι¬ 
κρή  η  Κύπρος  και  πιο  εθνικά  ομοιογενής  εί¬ 
ναι,  τόσο  πιο  αποτελεσματικός  και  ο  έλεγχος 
και  τόσο  πιο  αποδοτικός  ο  ρητορικός  πα¬ 
τριωτικός  λόγος. 

Το  ερώτημα  της  Ιστορίας  και  των  καιρών 
είναι  αν  θα  επιτραπεί  σε  μια  κοντόφθαλμη  και 
μικρόψυχη  ηγεσία  ηγεσία  να  μετατραπεί  σε 
καθεστώς  ή  αν  θα  υπάρξουν  εκείνες  οι  δυνά¬ 
μεις  που  θα  αποβάλουν  τη  νάρκη  του  παρελ¬ 
θόντος,  θα  εμπνεύσουν  και  θα  αναλάβουν  ευ¬ 
θύνες  για  ένα  διαφορετικό  μέλλον. 

Αυτό  το  ζητούμενο  είναι  που  θέτει  το  βι¬ 
βλίο  που  και  δυνατό  το  θεωρεί  και  πραγμα¬ 
τοποιήσιμο. 

ΠΕΡΙΠΕΤΕΙΕΣ  ΙΔΕΩΝ 


Το  ξεσήκωμα  των  Τουρκοκυπρίων 


Του  Κωστή  Αχνιώτη 


Η  ειρήνη  δεν  μπορεί 
να  εμποδιστεί  στην  Κύπρο 

Μην  σιωπάτε,  αυτό  θα  'ναι 

η  καταστροφή  μας 

Ενότητα,  προσπάθεια,  αλληλεγγύη 

Οι  στίχοι  είναι  από  ένα  τραγούδι  του 
μουσικού  σχήματος  505.  Το  συ¬ 
γκρότημα  και  το  τραγούδι  είναι  πα- 
ράγωγα  των  μεγάλων  κινητοποιή¬ 
σεων  των  Τουρκοκυπρίων  που  τερ¬ 
ματίστηκαν  μετά  τα  δημοψηφίσματα  για  το 
σχέδιο  Ανάν.  Αφού  αρχίσαμε  το  κείμενο 
μουσικά,  ας  θυμηθούμε  επίσης  ότι  το  τρα¬ 
γούδι  που  συνόδεψε  τις  δεκάδες  μεγάλες 
κινητοποιήσεις  αλλά  και  τις  εκατοντάδες 
μικρότερες  σε  κάθε  χωριό  και  γειτονιά  που 
οικοδόμησαν  τις  μεγαλύτερες,  ήταν  το 
Μπέλλα  Τσιάο.  Ξαφνικά  (;)  σε  κάθε  παρέα 
που  συνέρρεε  προς  μια  μεγάλη  ή  μικρή 
συγκέντρωση,  σε  κάθε  λεωφορείο  που  με¬ 
τέφερε  διαδηλωτές  προς  μια  κεντρική  ή  το¬ 
πική  συγκέντρωση  υπήρχαν  κι  ένας  δυο  νε¬ 
αροί  που  γρατζουνούσαν  μια  κιθάρα  ή  χτυ¬ 
πούσαν  ένα  τύμπανο,  κρατώντας  το  ρυθ¬ 
μό  σε  ένα  λαό  που  τραγουδούσε  πρώτη 
φορά  μετά  από  πολλές  δεκαετίες  ένα  ιδιό¬ 
τυπο  ρεπερτόριο  από  τα  διεθνή  παραδο¬ 
σιακά  τραγούδια  της  Αριστερός  και  τα  πα¬ 
ραδοσιακά  τραγούδια  της  Κύπρου.  Η  πρώ¬ 
τη  φωτιά  της  ειρήνης  άναψε  στο  χωριό  Ελιά 
κοντά  στη  Μόρφου  με  πρωτοβουλία  μιας 
μικρής  συσπείρωσης  μη  ενταγμένων  αρι¬ 
στερών  με  αίτημα  την  ειρήνη  και  τη  λύση 
του  Κυπριακού.  Ακολούθησαν  δεκάδες  φω¬ 
τιές  με  όλο  και  μεγαλύτερη  συμμετοχή  σε 
διάφορα  μέρη.  Η  συμμετοχή  του  κόσμου 
ήταν  μια  έκπληξη  πρώτα  απ’  όλα  για  τους 
πρωτεργάτες  της  πρωτοβουλίας.  Οι  πρώ¬ 


τοι  ακτιβιστές  σύντομα  είδαν  πλάι  τους  πολ¬ 
λά  στελέχη  συντεχνιών  και  λίγο  αργότερα 
στελέχη  των  κομμάτων  της  Αριστερός  τα 
οποία,  θα  πρέπει  να  σημειώσουμε,  δεν  εί¬ 
χαν  καθόλου  σημαντική  οργανωτική  δυ¬ 
νατότητα  και  πολύ  περισσότερο  δυνατό¬ 
τητα  ελέγχου  του  κινήματος.  Το  γεγονός 
ότι  το  Ρεπουμπλικανικό  Κόμμα  κέρδισε  την 
υποστήριξη  του  κόσμου  και  των  στελεχών 
του  κινήματος  δεν  ήταν  καθόλου  προδια¬ 
γεγραμμένο  από  την  αρχή  όπως  εξάλλου 
δεν  ήταν  προδιαγεγραμμένο  ότι  οι  αρχικές 
κινητοποιήσεις  θα  οδηγούσαν  στη  δημι¬ 
ουργία  ενός  μαζικού  κινήματος.  Τι  συνέβη 
επιτέλους  μέσα  σε  μια  σπιθαμή  εδάφους 
με  καταθλιπτική  παρουσία  στρατού,  παρά¬ 
δοση  δεξιάς  ηγεσίας  δαφνοστεφανωμένης 
από  τις  εθνικές  της  νίκες  και  δίπλα  να  ελ¬ 
λοχεύει  πάντα  ο  “προαιώνιος”  εχθρός; 

Πολλοί  παράγοντες  διαδραμάτισαν  το  δι¬ 
κό  τους  ρόλο  στη  γένεση  και  ανάπτυξη  του 
τουρκοκυπριακού  κινήματος  και  η  απου¬ 
σία  κάποιου  εξ  αυτών  πιθανόν  να  μην  του 
επέτρεπε  να  εκδηλωθεί. 

Στην  τουρκοκυπριακή  κοινότητα  υπάρ¬ 
χουν  αρκετά  ώριμα  και  σκληροτράχηλα  πο¬ 
λιτικά  στελέχη  τα  οποία  στην  πλειοψηφία 
τους  διαμορφώθηκαν  στα  σπλάχνα  της  ρι¬ 
ζοσπαστικής  τουρκικής  Αριστερός  μέσα 
στη  σκληρή  δεκαετία  του  80.  Άλλοι  λιγό- 
τεροι  μάλλον  είναι  αυτοδίδακτοι  αντιντεν- 
κτασικοί  κυπροκεντρικοί,  προϊόντα  του  μα- 
κρού  ντενκτασικού  καθεστώτος.  Είναι  δύ¬ 
σκολο  για  έναν  Ελληνοκύπριο  να  αντιλη- 
φθεί  πώς  μπόρεσαν  να  επιβιώσουν  όλοι  αυ¬ 
τοί  οι  άνθρωποι  όχι  απλώς  βιολογικά  αλλά 
και  ως  πολιτικά  δρώντα  όντα. 

Η  επιτυχής  προς  όφελος  του  Ταγίπ  Ερντο- 
γάν  αντιπαράθεσή  του  με  τους  στρατιωτι¬ 
κούς  και  η  δυναμική  της  ευρωπαϊκής  πο¬ 
ρείας  της  Τουρκίας  δημιούργησαν  στην  Κύ¬ 


προ  ελεύθερο  χώρο  στον  αντίποδα  των 
εθνικιστών,  που  ευνοούσε  τα  αριστερά 
κόμματα  που  θα  κατακτούσαν  την  εύνοια  ή 
την  εμπιστοσύνη  του  κινήματος.  Κίνημα  το 
οποίο  παρενέβη  δυναμικά  και  στα  οικονο¬ 
μικά  πλέον  προβλήματα  του  λαού  (  κατά¬ 
ληψη  της  Βουλής  μετά  την  πτώχευση  σειράς 
τραπεζών),  αλλά  και  σε  θέματα  δημοκρα¬ 
τικών  ελευθεριών  (  στήριξη  της  Αβρούπα 
και  μετά  Αφρίκα  και  του  Σενέρ  Λεβέντ  του 
Αρίφ  Ταχσίν  και  άλλων  ). 

Το  στοιχείο  που  έδωσε  όμως  πολιτική 
προοπτική  στο  κίνημα  και  επέδρασε  απο¬ 
φασιστικά  στη  διεύρυνσή  του  ήταν  η  δια- 
φαινόμενη  πιθανότητα  λύσης  του  Κυπρια¬ 
κού  με  το  υπό  διαμόρφωση  τότε  σχέδιο 
Ανάν  και  η  ένταξη  της  Κύπρου  με  λυμένο 
πρόβλημα  στην  Ευρωπαϊκή  Ένωση.  Πολ¬ 
λοί  Ελληνοκύπριοι  αντιμετώπισαν  με  αντι¬ 
πάθεια  και  επιφύλαξη  το  τουρκοκυπριακό 
κίνημα  ως  ακόμα  μια  κίνηση  της  τουρκι¬ 
κής  και  διεθνούς  συνωμοσίας  εναντίον  του 
αγωνιζόμενου  κυπριακού  ελληνισμού  και 
πολλοί  με  συμπάθεια,  είτε  απλώς  διότι  εξέ¬ 
θετε  το  καθεστώς  Ντενκτάς  και  την  κατο¬ 
χή  ωφελώντας  τις  ελληνοκυπριακές  θέσεις 
είτε  διότι  θεώρησαν  ότι  τους  εκφράζει  λί¬ 
γο  ως  πάρα  πολύ.  Όμως  συνολικά  η  ελ¬ 
ληνοκυπριακή  πλευρά  έμεινε  θεατής.  Όποι¬ 
ες  προσπάθειες  έγιναν  για  να  διευρυνθεί  το 
κίνημα  προς  μια  ελληνοκυπριακή  συνιστώ¬ 
σα  έμειναν  περιθωριακές.  Η  δική  μου  εντύ¬ 
πωση  είναι  ότι  υπήρχαν  ελληνοκυπριακές 
δυνάμεις  που  θα  μπορούσαν  με  αξιοπρέ¬ 
πεια  να  διευρύνουν  το  κίνημα  προς  την  δι- 
κοινοτικότητα.  Ο  έλεγχος  όμως  που  ασκούν 
τα  ελληνοκυπριακά  κόμματα  στους  Ελλη¬ 
νοκύπριους  δεν  το  επέτρεψε,  ενώ  παράλ¬ 
ληλα  όσοι  προσπάθησαν  να  δουλέψουν 
προς  αυτή  την  κατεύθυνση  δεν  μπόρεσαν 
να  προωθήσουν  αποτελεσματικές  πολιτι¬ 


κές.  Βασικά  δεν  ήταν  έτοιμοι  να  αντιλη- 
φθούν  εκ  των  προτέρων  ένα  ανάλογο  εν¬ 
δεχόμενο  και  έμειναν  να  χαιρετούν  το  τραί¬ 
νο  που  έφευγε  μπροστά  τους.  Εκ  των  υστέ¬ 
ρων  κοιτάζοντας  τα  πράγματα,  η  απόρρι¬ 
ψη  της  λύσης  από  την  πλειοψηφία  των 
Ελληνοκυπρίων  ήταν  ήδη  γεγονός  πολύ  πριν 
τα  δημοψηφίσματα  και  από  τη  στιγμή  που 
οι  τελευταίοι  είχαν  στην  πλειοψηφία  τους 
αντιμετωπίσει  το  τουρκοκυπριακό  κίνημα 
ως  ξένο  προς  αυτούς.  Η  απόρριψη  του  σχε¬ 
δίου  Ανάν  αφαίρεσε  αυτόματα  την  προο¬ 
πτική  λύσης  και  επομένως  την  άμεση  πο¬ 
λιτική  προοπτική  του  κινήματος.  Όμως  η 
τουρκοκυπριακή  κοινότητα  έχει  μέσω  αυ¬ 
τού  του  κινήματος  κάνει  τεράστια  βήματα 
προς  την  χειραφέτησή  της  και  είναι  περή¬ 
φανη  για  την  εξέγερσή  της.  Στην  αρχή  δέ¬ 
χτηκε  την  απόρριψη  ως  γροθιά  στο  στο¬ 
μάχι.  Όμως  κατά  την  έκφραση  ενός  Τουρ¬ 
κοκυπρίου  αυτή  η  απόρριψη  ήταν  το  λιγό¬ 
τερο  δυνατό  χτύπημα  που  δέχτηκαν  από 
την  δεκαετία  του  50.  Μπορούμε,  ανέφερε, 
να  πούμε  ότι  πρόκειται,  τηρουμένων  των 
αναλογιών,  περί  αβρότητας. 

Πριν  να  καταρρεύσουν  εν  πόση  περι- 
πτώσει  οι  ελπίδες  για  τη  λύση  οι  Τουρκο¬ 
κύπριοι  μπόρεσαν  να  ανατρέψουν  τον  κ. 
Ντενκτάς  και  να  βγάλουν  για  πρώτη  φορά 
στην  κυπριακή  Ιστορία  αριστερό  ηγέτη.  Υπό 
τις  συνθήκες  έχει  διευρυνθεί  η  δημοκρα¬ 
τία  αρκετά  μαζί  με  την  ελευθερία  του  λόγου 
έστω  και  κάτω  από  τη  σκιά  του  τουρκικού 
στρατού. 

Στην  Ιστορία  του  κυπριακού  εργατικού 
κινήματος  γράφτηκε  ένα  νέο  σημαντικό  κε¬ 
φάλαιο,  το  σημαντικότερο  ίσως  από  τις  κι¬ 
νητοποιήσεις  τις  δεκαετίας  του  40  για  το 
οχτάωρο  και  τις  συνθήκες  εργασίας.  Εκεί¬ 
νες  ήταν  κοινές  ετούτες  μπορεί  και  να  γρα¬ 
φτούν  σε  ξεχωριστά  βιβλία. 

ΠΕΡΙΠΕΤΕΙΕΣ  ΙΔΕΩΝ 


Οι  τελευταίες  λέξεις  του  Οζγκέρ 


Του  Νίκου  Τριμικλινιώτη 


V  ταν  Νοέμβρης  του  2005  όταν  τον 

1  I  είδα  για  τελευταία  φορά.  Ήθελα  κι 
εγώ  να  τον  αποχαιρετήσω.  Είχε 

I  I  ήδη  τιμηθεί  από  το  ΑΚΕΛ  και  το 

Α  Λ  (ΙΤΡ.  Η  είδηση  του  θανάτου  του  με 
γέμισε  αγωνία  -  η  σκέψη  ότι  απεβίωσε  μαζί 
του  ένα  τόσο  ζωντανό  κομμάτι  της  Ιστορίας 
μας:  Ήταν  από  τους  ελάχιστους,  τους  τελευ¬ 
ταίους  αγωνιστές  που  μέσα  στο  αίμα  τους 
κυλούσε  η  ιστορία  ενός  κινήματος  που  σκί¬ 
στηκε  στα  δυο,  αλλά  ποτέ  δεν  άλλαδε  την 
αποτύπωση  ενός  ενωμένου  κινήματος  που 
δεπερνούσε  εθνότητες  και  σύνορα.  Τέτοια 
βιώματα  αποτυπώνονται  στο  γενετικό  υλικό 
τους  και  τ’  όραμα  μιας  επανενωμένης  Κύ¬ 
πρου,  δεν  είναι  απλά  ένας  στόχος  ή  πόθος, 
είναι  τρόπος  ζωής. 

Θα  μπορέσουμε  ποτέ  άραγε  να  συνδεθούμε 
κι  εμείς  οι  νεότεροι  με  αυτή  την  ιστορική  γνώ¬ 
ση  όταν  οι  τελευταίοι  που  την  κουβαλούν  στο 
είναι  τους  φύγουν; 

Η  τελευταία  φορά  που  τον  είδα  ήταν  στο 
νοσοκομείο,  λίγες  μόνο  βδομάδες  πριν  απο¬ 
δημήσει.  Περίμενα  έδω  στο  διάδρομο  για  αρ¬ 
κετή  ώρα.  Μέσα  ήταν  ο  Δημήτρης  Χριστό- 
φιας.  Θα  είχαν  πολλά  να  πουν  οι  δύο  τους 
για  το  μέλλον,  το  παρόν  και  το  παρελθόν. 
Αγκαλιάστηκαν,  φιλήθηκαν  κι  αποχαιρετί¬ 
στηκαν. 

Μπήκα  διατακτικά  στο  δωμάτιο.  Ο  Οζγκέρ 
καθόταν  στο  κρεβάτι  του.  Είχε  χάσει  πολύ  βά¬ 
ρος.  Το  ένα  του  μάτι  ήταν  καλυμμένο:  “Πώς 
πάμεν;”  μου  λέει  χαμογελαστά.  Σκέφτηκα  ότι 
μπορεί  να  ένιωθε  κούραση,  κι  ότι  θα  ήταν 
ενοχλημένος  από  τις  επισκέψεις:  “Μα,  εν  δύ¬ 
ναμη  για  μένα  να  έρχεστε  να  με  βλέπετε!  Έλα 
κάτσε  κοντά  μου  να  μιλήσουμε”,  μου  είπε  με 
την  Παφίτικη  προφορά  και  μου  έδειδε  την 
άκρη  του  κρεβατιού. 

Συγκινημένος  κάθισα  στην  άκρη  του  κρε¬ 
βατιού,  αισθανόμενος  απέραντη  θλίψη  γιατί 
θα  τον  έβλεπα  για  τελευταία  φορά:  όλη  αυτή 
η  ανθρωπιά,  το  ακλόνητο  θάρρος  και  το  ανή¬ 
συχο  πνεύμα  να  χάνεται.  Μ’  αυτός,  δεν  είχε 
όρεδη  για  τέτοια.  Είχε  μια  παράδενη  δύναμη 
η  φωνή  του,  παρόλο  που  οι  κινήσεις  του  έγι¬ 
ναν  πλέον  αργές: 

“Εμείς  μπορέσαμε  ως  δαμέ.  Πρέπει  εσείς 
να  τα  πάρετε  πάρα  κάτω!”,  μου  είπε  με  μια 
σιγουριά  που  με  σόκαρε  κάπως. 

Και  με  ρωτά  στη  συνέχεια  με  αγωνία: 
“Πέ  μου  τι  γίνεται  με  τους  εργάτες,  τους  Ε/Κ 
και  Τ/Κ  στην  ΠΕΟ;  Τι  γίνεται,  συνεργάζονται 
καλά;  Υπάρχουν  προβλήματα;  Τι  κάμνετε;  Εσύ 
που  είσαι  εκεί  έχεις  ευθύνη!” 

[Ήμουν  ακόμα  διευθυντής  του  Ινστιτούτου 
Εργασίας  ΙΝΕΚ-ΠΕΟ  τότε]. 

Του  είπα  ότι  εργάζονται  κάποιες  χιλιάδες 
Τ/Κ  εδώ  στο  νότο,  και  για  τις  προσπάθειες 
ένταδής  τους  στο  συνδικαλιστικό  κίνημα. 
Όμως  τα  πράγματα  δεν  είναι  εύκολα  μετά  το 
δημοψήφισμα,  έχει  πολλά  να  γίνουν  για  να 
υπερβούμε  τη  διχοτόμηση. 

Τότε  μου  φάνηκε  προς  στιγμή  πως  δέχασε 
την  αδίστακτη  αρρώστια  που  τον  καθήλωσε 
σαν  να  έλαμψε  το  πρόσωπό  του:  “Εκεί  εν  το 
μέλλον  μας!  Η  εργατική  τάδη  πρέπει  να  ενω¬ 
θεί,  να  δανασμίδει!  Πρέπει  να  καταλάβεις  πό¬ 
σο  σημαντικό  είναι  να  εργαστούν  μαζί.  Ξέρω 
για  την  δουλεία  που  κάνετε  -  διαβάζω  και  πα¬ 
ρακολουθώ  τα  συντεχνιακά!  Τι  γίνεται  με  τα 
Τ/Κ  συνδικάτα;  Στέκονται  καλά  ή  τραβούν 
πίσω;” 

Του  είπα  για  τη  στενή  συνεργασία  με  την 
ΘΕν-15  κι  άλλα  συνδικάτα.  Έχει  πολλή  δου¬ 
λειά  όμως  να  γίνει  αν  θα  αποκατασταθεί  η  χα¬ 


μένη  εμπιστοσύνη.  Φάνηκε  να  χάρηκε: 

“Ξέρεις  όταν  αρχίσαμε  τις  κινητοποιήσεις 
δεν  δέραμε  πού  θα  πήγαιναν  τα  πράγματα, 
πόσο  θα  προχωρούσαν.  Δεν  μας  εμπόδισε  να 
δεκινήσουμεν  που  το  μηδέν.  Εκάμαμεν  το  πολ¬ 
λές  φορές  τα  τελευταία  40  χρόνια...” 

Αν  έχουμε  μια  πιο  μακροπρόθεσμη  οπτική 
της  ιστορίας,  οι  πρόσφατες  αναποδιές  και 
υποχωρήσεις  φαντάζουν  πολύ  πιο  μικρές  από 
το  βουνό  που  φαντάζει  τώρα  μπροστά  μας. 

Το  μυαλό  ταδιδεύει  πίσω  όταν  πρωτογνώ- 
ρισα  τον  Τ/Κ  ηγέτη  στο  Λονδίνο.  Μίλησε  σε 
μια  ημερίδα  για  την  Κύπρο  και  την  Ε.Ε.  Αυτό 
που  έκανε  τρομερή  εντύπωση  ήταν  η  καθα¬ 


ρότητα  της  σκέψης  του.  Σαν  να  ήταν  χθες 
αντηχούν  τα  λόγια  του  στ’  αυτιά  μου: 

“Αυτό  που  έλειπε  από  την  Κύπρο  και  οδή¬ 
γησε  στη  σύγκρουση  ήταν  μια  κοινή  αστική 
τάδη.  Απούσιαζαν  τα  κοινά  συμφέροντα,  τα 
συνεκτικά  εκείνα  συμφέροντα  που  να  ενώ¬ 
νουν  την  χώρα.  Κι  αυτό  σας  το  λέει  κάποιος 
ταγμένος  στον  αγώνα  της  εργατικής  τάδης!” 

Ήταν  1992  και  οι  συζητήσεις  για  την  προ¬ 
οπτική  της  ένταδης  έδιναν  και  έπαιρναν.  Μπή¬ 
καμε  μαζί  στο  τρένο  για  να  πάμε  στο  Βόρειο 
Λονδίνο.  Ήταν  φανερό  ότι  είχαμε  ένα  καθα¬ 
ρό  μυαλό  και  βαθύ  γνώστη  του  Κυπριακού 
σε  όλες  τις  πτυχές  του,  αλλά  με  ένα  ανοικτό, 


ωραίο  κι  ανήσυχο  πνεύμα  με  όραμα.  Κατέ¬ 
βηκα  κατενθουσιασμένος  από  το  τρένο  σκε- 
πτόμενος  πόσο  τυχερή  είναι  η  Κύπρος  να  έχει 
τέτοιους  ηγέτες  -  και  εγώ  πόσο  τυχερός  ήμουν 
που  τον  γνώρισα.  Από  τότε  τον  είδα  πολ¬ 
λές  φορές.  Στο  Λονδίνο  έμεινε  πολλούς  μήνες, 
για  λόγους  υγείας.  Είχαμε  τότε  ιδρύσει  το  Φό¬ 
ρουμ  Φιλίας  και  Συνεργασίας  Ε/Κ  και  Τ/Κ.  Ο 
Οζγκέρ  ήταν  πάντα  παρών  και  έγινε  μέλος 
του  Φόρουμ  στηρίζοντας  τους  νεότερους  με 
τον  πλούτο  των  εμπειριών  και  γνώσεών  του. 
Ήταν  πάντα  προσιτός,  φιλικός  και  εγκάρδιος. 
Και  είχε  το  δικό  του  χιούμορ. 

Σε  μια  από  τις  ομιλίες  του  επέμενε:  “Η  σχέ¬ 
ση  Τουρκίας  και  Ντενκτάς  είναι  αυτή  ενός 
σκύλου  και  της  ουράς  του.  Καμιά  φορά  ο 
σκύλος  μπορεί  να  μπερδευτεί  με  την  ουρά 
του  και  να  σκοντάψει!”  Ο  Ντενκτάς  φαίνεται 
σαν  εφιάλτης  από  το  παρελθόν.  Το  πρόβλη¬ 
μά  μας  όμως  μένει  εκεί  άλυτο. 

Σήμερα,  δύο  χρόνια  μετά  τον  πρόωρο  θά¬ 
νατό  του,  η  Κύπρος  βρίσκεται  πάλι  μπροστά 
σε  δύσκολο  σταυροδρόμι.  Για  να  αποτρέψει 
την  μονιμοποίηση  της  διχοτόμησης,  η  κυ¬ 
πριακή  Αριστερά  για  πρώτη  φορά  διεκδικεί 
την  εδουσία  σε  μια  τελευταία  ίσως  ευκαιρία  για 
λύση  του  προβλήματος  που  μας  ταλανίζει  για 
δεκαετίες.  Αν  το  πηδάλιο  του  κράτους  το  ανα- 
λάβει  το  ΑΚΕΛ  (ηγούμενο  ενός  ευρέος  προ¬ 
οδευτικού  συνασπισμού)  θα  έχει  την  ευκαι¬ 
ρία  να  θέσει  επί  τάπητος  στην  άλλη  μισή  Αρι¬ 
στερά,  που  βρίσκεται  στο  πηδάλιο  της  Τ/Κ 
κοινότητας,  την  άμεση  ανάγκη  λύσης. 

Ο  Οζγκέρ  Οζγκιούρ  ασφαλώς  δεν  είχε  αυ¬ 
ταπάτες  ότι  αυτόματα  θα  λυθεί  το  Κυπριακό 
αν  αναλάβει  την  εδουσία  η  Αριστερά  -  χωρίς 
την  συμβολή  της  Τουρκίας  και  των  ισχυρών 
της  γης  λύση  δεν  έρχεται.  Ωστόσο,  στην  τε¬ 
λευταία  δημόσια  ομιλία  του,  επέμενε:  “Κι 
όμως,  το  κλειδί  σήμερα  βρίσκεται  στη  Λευ¬ 
κωσία!” 

Αυτές  ήταν  και  οι  τελευταίες  του  λέδεις  πριν 
τον  αποχαιρετήσω. 


